Avropa Şurasında böhran var - Səməd Seyidov\nAvropa Şurasında böhran var, bu təşkilatın gələcəyi barədə düşünmək lazımdır.\nAxar.az xəbər verir ki, bunu Azərbaycanın Avropa Şurası Parlament Assambleyasında (AŞPA) nümayəndə heyətinin rəhbəri Səməd Seyidov təşkilatın Strasburqda keçirilən qış sessiyasındakı çıxışında bildirib.\nS.Seyidov bu gün AŞPA-nın qış sessiyası zamanı 8 ölkənin nümayəndə heyətinin səlahiyyətinə etiraz edildiyini vurğulayıb:\n"Bu isə aydın göstərir ki, biz bu gün böhran yaşayırıq. Bunun əsas səbəbi, üzv ölkələrimizdə qarşılıqlı hörmət və anlaşma olmamasıdır. Bir neçə dəqiqə əvvəl Ermənistandan olan bir həmkarım ölkəm haqqında tamamilə qəbuledilməz, yolverilməz bir şəkildə danışdı. Başqa bir dövlətin ərazisini işğal edən, qırğınlar törədən, uşaqları, qadınları öldürən bir ölkənin nümayəndəsinin belə bir ifadəsi tamamilə qəbuledilməzdir".\nSessiyada Azərbaycanla bağlı dinlənilən hesabat barədə danışan S.Seyidov qeyd edib ki, hesabat müəllifi öz fikrini təşkilat üçün tamamilə qəbuledilməz bir tonda ifadə edib.\n"Başqalarına hörmət edə bilmirsinizsə, böhran yalnız dərinləşəcək. Buna görə həmkarlarımı bu cür ritorikalardan çəkinməyə çağırıram. Təşkilatın gələcəyini düşünmək lazımdır. Belə ritorikadan imtina etməliyik və yalnız bu şəkildə AŞPA-nın gələcəyini təmin edə bilərik".\nQeyd edək ki, bu gündən Fransanın Strasburq şəhərində Avropa Şurası Parlament Assambleyasının qış sessiyası başlayıb.\nYanvarın 31-dək davam edəcək sessiyada Milli Məclisin AŞPA-dakı daimi nümayəndə heyətinin rəhbəri, Beynəlxalq münasibətlər və parlamentlərarası əlaqələr komitəsinin sədri Səməd Seyidovun başçılıq etdiyi nümayəndə heyəti iştirak edəcək. Nümayəndə heyətinə deputatlardan Sevinc Fətəliyeva, Sahibə Qafarova, Rafael Hüseynov, Asim Mollazadə, Sabir Hacıyev və Naqif Həmzəyev daxildirlər.\nSessiyada Büronun və Daimi Komitənin görülmüş işlərə dair hesabatı dinləniləcək, Belarusda keçirilmiş parlament seçkilərinin nəticələri, Polşada demokratik institutuların fəaliyyəti, Avropada jurnalistlərin təhlükəsizliyi və media azadlığı və digər mövzularda müzakirələr aparılacaqdır.\nMüzakirələrdə deputatlarımız çıxış edəcək, gündəlikdəki məsələlərə münasibət bildirəcəklər.\nSessiya çərçivəsində yanvarın 28-də Azərbaycan nümayəndə heyətinin təşkilatçılığı ilə 20 yanvar faciəsinin 30-cu ildönümünə həsr olunmuş tədbir də keçiriləcəkdir.\n2020.01.27 / 20:04\nBu faciə yaddaşımızdan silinməyəcək - Mehriban Əliyeva\n25 Fevral 23:50\n25 Fevral 23:41\n25 Fevral 23:22\nMSK yekun protokolu KM-ə göndərmək üçün imzaladı\n25 Fevral 22:55\nOnlar özləri də bilmirlər ki, Qarabağ nədir? - İlham Əliyev\n25 Fevral 22:37\n25 Fevral 22:28\nBu fenomen seçkilərin ayrılmaz hissəsinə çevrildi – MSK sədri\n25 Fevral 22:13\nÜzdə Prezidentin ayağını öpüb, arxada... - Həsənquliyev\n25 Fevral 22:06\nPrezidentlər bəyanatlarla çıxış etdilər - Yeniləndi\n25 Fevral 21:52\n25 Fevral 21:47\n25 Fevral 21:34\n25 Fevral 21:25


24 | September | 2018 | Seanews.az\nTarix: 24.09.2018 Kateqoriya: DÜNYA\n“The Jakarta Post” xəbər verir ki, balıq tutmaq üçün düzəldilmiş üzən komada işləyən oğlan burada balıqları cəlb edən işığın daim yanmasına cavabdeh olub. Şirkətin işçisi həftədə bir dəfə ona baş çəkərək su, yemək, qaz və elektrik generatoru üçün yanacaq gətirirmiş. Qalan vaxt isə o, tək qalırmış.\nNeftin qiyməti dörd ildən sonra ilk dəfə 100 dollara çata bilər\nTarix: 24.09.2018 Kateqoriya: NEFT-QAZ\nDünyanın ən iri neft satıcıları olan “Trafigura” və “Mercuria” neftin qiymətlərinin yenidən 100 dollar səviyyəsinə çatacağını güman edir.\nBunun səbəbi ABŞ-ın ikinci mərhələ sanksiyaları üzündən İrandan neft ixracının gözlənilən azalacağıdır. Belə ki, “Mercuria Energy Group Ltd” şirkətinin təsisçilərindən Daniel Yegginin fikrincə, İran neftinin ixracı gündə 2 milyon barelədək azala bilər və bu səbəbdən qiymətl artımını elə bu ilin dördüncü rübündə gəzləmək olar.\n“Trafigura” şirkətinin rəhbəri Ben Lukol Milad bayramına qədər neftin 90 dollara yaxın, gələn ilin əvvəllərində isə 100 dollara satılacağı ehtimalını dilə gətirib.\nQeyd edək ki, neftin bir barelinin qiyməti 2014-cü ildən etibarən 100 dollar səviyyəsinə qalxmayıb.\nViktoriya gölündəki gəmi qəzasından üç gün sonra möcüzəli qurtuluş\nTanzaniyada Viktoriya gölündə cümə axşamı batan sərnişin bərəsində xilasetmə işləri davam edir. Axtarışın üçüncü günündə dalğıclar bir nəfəri sağ tapıblar.\n“Seanews.az” xəbər verir ki, xilasedicilər həmin şəxsi xəstəxanaya çatdırıblar. Aidiyyatı qurumlar onun səhhəti ilə bağlı hələlik bir açıqlama verməyiblər.\nSağ qalan sərnişinlərdən biri Çarles Nqarima qəza anında gəminin çox sürətli şəkildə çevrildiyini bildirib: “Bir anda gəminin altında qaldıq. Hara gedəcəyimi bilmədən üzməyə başladım, şans üzümə güldü”.\nQəzadən sağ çıxan Cenifer İdhoze isə gəmi çevrilmədən öncə suya atlandığını və özünü qurtardığını deyib.\nQeyd edək ki, qəza nəticəsində ölənlərin sayı 225 nəfərə çatıb.\nBəzi məlumatlara görə, hadisə zamanı gəmidə 400 nəfərdənçox sərnişin olub.\nPrezident Con Maqufuli qəza ilə əlaqədar ölkədə 4 günlük matəm elan edib.\nAXDG-nin aparat işçiləri arasında mini-futbol turniri keçiriləcək\nTarix: 24.09.2018 Kateqoriya: ELAN\n“Azərbaycan Xəzər Dəniz Gəmiçiliyi” Qapalı Səhmdar Cəmiyyəti və Cəmiyyətin tərkibinə daxil olan strukturların aparat işçiləri arasında mini-futbol turniri keçiriləcək.\nTurnirdə iştirak etmək istəyənlər Sosial inkişaf və nəqliyyat şöbəsinə 1 oktyabr 2018-ci il tarixə kimi müraciət edə bilərlər.\nDəniz quldurları İsveçrəyə aid kargo gəmisini qaçırıb\nNigeriyada dəniz quldurları İsveçrəyə aid kargo gəmisini qaçırıb.\nLaqos şəhərinin “Port Harcourt” limanına buğda daşıyan gəmi ilə birlikdə 19 ekipaj üzvünün 12-si quldurlar tərəfindən əsir alınıb. Hadisə ötən gün səhər saatlarında baş verib. Gəminin məxsus olduğu şirkət qaçırılanların geri qaytarılması üçün çalışdıqlarını bildirib.\nİsveçrə daxili işlər nazirliyinin açıqlamasında əsir götürülənlərin digər ölkə vətəndaşları olduğu deyilir.\nTarix: 24.09.2018 Kateqoriya: LOGİSTİKA\n2018-ci ilin yanvar-avqust aylarında dəniz nəqliyyatı ilə daşınmış yüklərin həcmi 5 milyon 559,7 min ton təşkil edib və əvvəlki ilin müvafiq dövrünə nisbətən 4,3 faiz artıb. Yüklərin 54,1 faizini neft məhsulları təşkil edib.\nDövlət Statistika Komitəsindən bildirilib ki, dəniz limanlarında 6 milyon 508,9 min ton həcmində yükləmə-boşaltma işləri həyata keçirilib və yüklərin 6 milyon 164,0 min tonunu və ya 94,7 faizini tranzit mallar təşkil edib. Cari il sentyabrın 1-i vəziyyətinə limanlarda qalan yüklərin həcmi 153,6 min ton olub.\nSözügedən dövr ərzində bu nəqliyyat növü ilə daşınmış sərnişinlərin sayı 2017-ci ilin müvafiq dövrünə nisbətən 14,2 faiz azalaraq 10,9 min nəfər olub.


Xırdalan şəhəri 2 otaq , Xırdalanda ev satılır\nElan nömrəsi: 485996\nXırdalan şəhəri AAAF Park yaşayış kompleksinde Prpspektin kənarında yerleshen 9 mərtəbəli binanın 5ci mərtəbəsində ümumi sahəsi 56 kv olan 2 otağa düzəlmə temirli mənzil satılır. Yaşayışlı binadır. Qaz su, ishiq daimidir. Sənədi AAAF inşaata məxsus şirkət müqaviləsidir. Yaşayış kompleksi 24 saat mühafizə olunur.Ev alan müştərilərə parkda olan bütün xirdmətlərdən istifafdə etmək üçün 50% endirim kartı da verilir. Binanin yaxinliginda mekteb, baxca, park ve diger ictimai iawe abyektleri movcuddur. Bu və digər elanlarla əlaqədar ətraflı məlumat almaq üçün əlaqə nömrəsinə zəng vura bilərsiniz.\nH.Əliyev pr-ti 43, Kristal Abşeron, 3 otaq , Xırdalanda\nev alqi satqisi ev elanlari h2h az elanlar ünvan az evler yeni tikili abseron city ipoteka evler lenkeran torpaq sahesi ilkin odenissiz kredit masinlar turbo.az masinlar kredit islenmis kombi ustasi kondisioner ustasi kurslar heyet evi villa sabuncu rayonu bakixanov qesebesi bakida kreditle satilan evler bakida kiraye evler derin dondurucu priora tezbazar.az


Qələbədən sonra dəyişən obyekt adları - Foto\n8 oktyabr, 2021 [10:54]\nBir il öncə çoxlarımız şəhərin mərkəzi küçərələrində yerləşən obyeklərin adlarından şikayətlənirdik. Səbəb isə o idi ki, mərkəzi küçələrdə bir dənə də olsun Azərbaycana məxsus ad tapmaq olmurdu. Sanki dəb halına düşmüşdü xarici adların kafe, restoran, mazağalara və s verilməsi.\nBu isə daha çox yaşlı nəsil və xarici dil biliyi olmayanlar arasında çaşqınlıq yaradırdı. Düzgün tələffüz qaydasını bilmədikləri üçün həmin adları yazıldığı formada oxumağa məcbur olurdular. Bu zaman isə gülüş obyektinə çevrilirdilər.\nHətta dəfələrlə bu məsələ ilə bağlı müzakirələr, təkliflər, etirazlar da olub. Lakin məsələ öz həllini tapmırdı. Hamı bu dəbə ayaqlaşmaq üçün yeni açdığı məkanlara mütləq ki, xarici, əndirabadi adlar qoyurdu. Taki bir il öncəki vətən müharibəsinə qədər. Düzdü indi də şəhərdə bu cür adlarda obyektlər var. Amma müharibə sanki bütün həyatımızı dəyişdiyi kimi bu sahədə də dəyişikliklərə səbəb oldu.\nİşğaldan azad olunan rayonların, kəndlərin anonsu verildikcə, yeni bir tendensiya meydana gəldi. Bir çox məkan sahibləri öz obyeklərinin adlarını dəyişmək, alınan kəndlərin, rayonların adını verməklə bağlı qərarlar verdilər. 30 illik həsrətdən sonra yaşanan sevinci onlar da bu cür əbədiləşdirdilər.\nArtıq bu gün bir çox küçələrdən keçən zaman Şuşa, Laçın, Zəfər, 8 Noyabr, Xarıbülbül və s. adlı məkanlara rast gəlmək mümkündür. Bu isə insana bir ayrı qürur verir.\nHətta yadınızdadırsa, müharibə vaxtı Bakıda fəaliyyət göstərən “Cafe Anderson” şəbəkənin yaradıcısı Anastasiya Tatulovanın açıq-aşkar Ermənistanı dəstəklədiyini deməsi ilə kafe mövcud adından imtina etmişdi. Hazırda isə həmin kafenin adı “Khancandy” adlanır.


Nəşr edilib 16.05.2019 22:37\n- Fizuli müəllim, aprelin 27-də sizin təşəbbüsünüzlə yaradılan Rusiya Azərbaycanlıları İttifaqının ilk qurultayına hazırlıq prosesi necə gedir?\n- Düşündüyümdən daha sürətli. Uzun illər Rusiya paytaxtında, eləcə də federasiya subyektlərində yaşayan çox nüfuzlu soydaşlarımızdan dəstək almışıq. Biz xoş niyyət ortaya qoyduq, geniş tərkibli forum keçirdik, həm ağsaqqalları, həm gəncliyi, həm Rusiya ictimaiyyətinin tanınan simalarını dəvət edərək, sağlam müzakirələr apardıq, mövcud problemlər səsləndirildi, uzun müddət diaspor təcrübəsi olan alimlərimiz tərəfindən təhlillər aparıldı bir sözlə şəffaflıq üçün nə mümkün idisə, hamısını etdik. Həmin forumda çıxış edənlər dəfələrlə belə bir fikir səsləndirdilər ki, ən böyük diasporumuz yaşayan Rusiyada bütün soydaşlarımızın maraqlarına cavab verən, millətimizi bir araya gətirən, geniş spektrli quruma ehtiyac var, eyni zamanda var olan diasor qurumları həmin qurumlara rəhbərlik edən 1-2 şəxsin iradəsinə tabedir və orada hər hansı kollegial müzakirədən, ortaq qərarlardan söhbət gedə bilməz. Bir-biri ilə davamlı münaqişə halında olan bu qurumlarla biz güclü diaspor yarada bilmərik. Soydaşlarımızın çoxu bizim təşəbbüsümüzü mərkəzləşmiş və sistemli şəkildə Rusiyada vahid Azərbaycan diasporun yaradılması üçün son şans kimi dəyərləndirdilər. Açığı mən də prosesə belə baxıram. Gerçəkdən də biz bu gün Rusiyadakı bu qədər ciddi potensialı olan icmamızı bir araya gətirə bilməsək, gələcəkdə bu dağınıqlığı aradan qaldırıb güclü təşkilat yaratmaq çox çətin olacaq. Aprelin 27-də keçirilən forumda bildirdim ki, düşüncəmizdəki diaspor modeli şəffaf, müzakirələ açıq, konkret dairələrin deyil, milli maraqlarımızın qorunmasına xidmət edən, çevik, soydaşlarımızı narahat edən məsələlərə zamanında reaksiya verən mütəqil qurumdur. Biz belə bir təşkilat yaratmaqla Rusiyada dağınıq halda olan kiçik diaspor qurumlarını da, indiyə qədər qurumlar arasındakı gərginliklərdən yorulub ictimai işlərdən uzaqlaşan nüfuzlu şəxsləri də bir yerə toplamaq istəyirik. Dediyim kimi, ötən 20 günə yaxın müddətdə diaspor təşkilatlarından, Rusiyanın dövlət və cəmiyyət həyatının müxtəlif sahələrində təmsil olunan yüksək potensiala malik yüzlərlə soydaşlarımızdan dəstək almışıq. Sıralarımız hər keçən kün dahada genişlənir, maraqlı təkliflər, təşəbbüslər səsləndirilir. Ümid edirəm, qurultaya qədər dəstəklər daha da genişlənəcək, biz Rusiya Federasiyasının bütün bölgələrində təmsil olunacağıq. Hüquqi prosedurlara da xüsusi həssaslıqla yanaşırıq. Rusiya Federasiyasının ən məşhur vəkilləri ilə çalışırıq. Nizamnamə, Məramnamə Rusiya Federasiyasının qanunvericiliyinə uyğun hazırlanır. Düşünürəm ki, Rusiya dövləti öz vətəndaşlarının qanun daxilində icma birliyi yaratmasını müsbət qarşılayacaq.\n- Azərbaycandan sizin təşəbbüsünüzə reasksiyalar necədir?\n- Biz bu qurumu Rusiyada, Rusiya vətəndaşı olan azərbaycanlılar üçün yaratdıq. Fəaliyyətimiz də əsasən Rusiyaya sərhədləri daxilində olacaq. Çünki diaspor fəlsəfəsinin əsasında məs bu dayanır. Çox təəssüf, dünyanın müxtəlif ölkələrindəki bəzi diaspor qurumları icma fəaliyyətinin bu prinsipinə cavab vermir və bu səbəbdən nə Azərbaycanın tanıdılmasına, nə icmanın güclənməsinə xidmət etmirlər. Biz klassik mənada bir qurum yaratdıq ki, yaşadığımız dövlətdə öz mədəniyyətimizin təbliğinə, ölkəmizin tanıdılmasına, Rusiya Azərbaycan münasibətlərinin daha üst səviyyəyə iyüksəlməsinə, milli-mənəvi dəyərlərimizin qorunmasına xidmət etmək istəyirik. Sözsüz, Azərbaycanın prosesə baxışı da bizim üçün önəmlidir. Hamımıza bəllidir ki, Azərbaycan diasporu yeni mərhələyə uğurla irəliləyir, dünyanın istənilən ölkəsində sağlam, güclü diaspor qurumlarımızın yaradılması Azərbaycan dövlətinin əsas siyasətidir. Fikrimcə, Rusiya Azərbaycanlıları İttifaqı bu mənada gözləntiləri doğruldacaq.\n- Siz iş dünyasının tanınan şəxslərindənsiniz, eyni zamanda Dünya Azərbaycanlıları İttifaqının və Dünya Azərbaycanlıları Mədəniyyət Fondunun prezidentisiniz. Belə geniş spektrli fəaliyyəti necə uzlaşdırırsınız?\n- Bu işlər bir-birini inkar etmir. Əksinə, hər biznes uğurum Vətənimə, millətimə dəstək olmaq imkanlarımı genişləndirir. Mənimçün biznesimin stimulu da elə budur. İndi Türkiyədəyəm. Rəhbərlik etdiyim Dünya Azərbaycanlıları Mədəniyyət Fondu İstanbulda Azərbaycanın ərazi bütövlüyü uğrunda savaşlarda sağlamlığını itirən bir neçə qazimizin müalicəsini üzərinə götürüb. Qazilərimiz ailə üzvləri ilə buradadırlar. Onları ziyarət etmişik, həkimlərilə danışmışıq.\n- Fizuli müəllim, intriqalardan söz düşmüşkən, Rusiya Azərbaycanlıları İttifaqının yaradılması prosesini dəstəkləyənlər kimi, pozmağa çalışanlar da oldu. Jurnalist Fuad Abbasov bu prosesdə xeyli seçildi. Nədir məqsəd? Pozuculuqla məşğul olanlar sizcə, eyni mərkəzdən idarə olunur?\n- Biz açıq şəkildə Rusiya azərbaycanlılarının maraqlarına xidmət edən qurum yaratdığımızı bildirir, bunun üçün konkret addımlar atırıqsa, buna qarşı gələn qüvvələr sözsüz ki, düşmən dəyirmanına su tökənlərdir. Onlar oynadıqları rolla bizim diqqətimizi çəkə bilməzlər. Fuad Abbasov Rusiyada basqı ilə üzləşəndə bir azərbaycanlı kimi hər kəsdən öncə açıq şəkildə ona çox ciddi dəstək vermişəm. Bu haqda açıqlamalarımız da olub, məsələyə yenidən qayıtmaq istəmirəm. Zaman göstərdi ki, özünün də ifadə etdiyi kimi, Fuad Abbasov reytinqi, biz isə xalqımız üçün çalışırıq. Bizim adını çəkdiyiniz şəxslə heç bir ortaq dəyərimiz yoxdur ki, hər sözünə fikir bildirim. Reytinq naminə səsləndirdiyi iddialar o qədər boş, o qədər mənasız, o qədər absurddur ki, cavaba da lüzum görmürəm. O, bir şəkildə proseslərin iştirakçısı olmağa çalışır, ancaq sadə bir səbəbi unudur ki, Azərbaycan vətəndaşıdır, Rusiya qanunları ona iddia etdiyi səviyyədə icma fəaliyyəti ilə məşğul olmağı qadağan edir. Fərq qoymadan hər bir azərbaycanlıya qarşı həssas olduğumu məni tanıyanlar çox yaxşı bilir. Bu gün böyük bir coğrafiyada yerləşən Rusiya Federasiyasında yaşayan soydaşlarımızı rəhbəri olduğum öz təşkilatımda birləşmək istəyirəmsə, hər düşüncədə, hər sosial statusda olan insanlara açıq olmalıyam.\nFuad Abbasovun Fizulu Məmmədovla anlaşdığı görüşdən fraqment\nRusiya Azərbaycanlıları İttifaqının təsis konfransından sonra dostlarımızın istəyi ilə Fuad Abbasovla görüşdüm. Baxmayaraq ki, bir gün öncə konfransın baş tutmaması üçün anti milli ünsürlərlə bir sırada duran bu şəxslə görüşdük. Fikirlərimi hər kəsin yanında ona bir daha bildirdim. Həmin masada əyləşən hər kəsə bəlli oldu ki, onun məqsədi yalnız birlik prosesini pozmaqdır. Rusiyanın başqa regionlarından gələn təşkilat rəhbərlərinin yanında forum və RAİ nin yaranmasının tarixi hadisə olmasını alqışladı və bizi RAİ- nin yekdilliklə təşkilatın prezidenti seçilməyimizi təbrik etdi. Və həmin gün onun tərəfindən müsbət fikirlər səsləndirildi. Bir neçə gün sonra nə oldusa yenidən öz ampulasına döndü...Bilirsiniz ona belə bir tapşırıq verənlər, məncə, düzgün seçim etməyiblər. Belə hərəkətləri ilə o, əslində özünü hər kəsdən təcrid edir. Seçim onundur. Bu gün bir, sabah başqa diaspor rəhbərini hədəf almaqla reytinq toplamaq milli məsələyə nə qədər xidmət sayıla bilər, normal düşüncə ilə bunu anlamaq mümkün deyil. Bildiyim qədərilə, Fuad Abbasov rəsmi olaraq heç bir media qurumu ilə əməkdaşlıq etmir, Rusiyada yaşamaq müddəti bitir. Necə deyərlər, bu gün var, sabah yox. Rusiyada yaşayan azərbaycanlılar dedi -qoduları bir tərəfə buraxaraq doğru qərar verib. 30 ildir diaspor fəaliyyəti ilə məşğulam, təkcə Rusiyada yox, Avropa, Asiya ölkələrində Azərbaycan dövlətinin, mədəniyyətinin təbliği, soydaşlarımıza ən müxtəlif məsələlərlə bağlı dəstək verilməsi mənim illərdir həyat tərzimə çevrilib. Bu 30 ildə qarşımıza saysız fuadabbasovlar çıxıb. Bu gün onların heç biri yoxdur. Biz isə öz yolumuzda, öz əqidəmizdə - dövlətimizin, millətimizin yanındayıq. Yeri gəlmişkən, bir daha Rusiyada yaşayan soydaşlarımızı Rusiya Azərbaycanlılar İttifaqında birləşməyə çağırıram. Əmin olsunlar ki, biz sağlam bir platforma yaratmışıq və yaşadığımız ölkədə söz sahibi olmağımız bu platformaya verilən dəstəkdən çox asılıdır. Zamanla hər kəs şahid olacaq ki, bu qurum Fizuli Məmmədovun yox, Rusiyada yaşayan bütün azərbaycanlıların təşkilatıdır.


İcbari Tibbi Sığorta üzrə Dövlət Agentliyinin sığorta mexanizmləri – mustaqil.az\nİcbari Tibbi Sığorta üzrə Dövlət Agentliyinin sığorta mexanizmləri\nAzərbaycan Respublikasında icbari tibbi sığortanın tətbiqinin təmin edilməsi ilə bağlı bir sıra tədbirlər haqqında Azərbaycan Respublikası Prezidenti Cənab İlham Əliyevin 20.12.2018 – ci il Fərmanı tam əminliklə deyə bilərəm ki, səhiyyə istiqamətində böyük bir dönüş yaradacaq.\nBu fərmana görə İcbari Tibbi Sığorta üzrə Dövlət Agentliyi “Tibbi Ərazi Bölmələrini İdarəetmə Birliyi” publik hüquqi şəxsi (bundan sonra – TƏBİB) yaradılır.Bu baxımdan həqiqətəndə ən vacib sığorta insan həyatının sığortalanmasıdır. Məhz buna görə dövlət tərəfindən icbari tibbi sığortanın tətbiqi üçün praktiki struktur formalaşdırılıb. Lakin həm cəmiyyət, həm xəstəxanalar, həm də sığorta şirkətlərinin bu prosesə necə hazır olması məsələsi maraq doğurur.\nBu və digər məsələlərlə bağlı, Müstəqil.Az tibbi sığortanın növləri və tətbiqi ilə bağlı araşdırmalar aparan, tanınmış tədqiqatçı Adıgözəl Məmmədovun yazısını təqdim edir.\nAzərbaycan Respublikasında icbari tibbi sığorta haqqında Milli Məclis tərəfindən 1999-cu ildə qanun qəbul edildikdən sonra müstəqil şəkildə tibbi sığorta proseslərini həyata keçirən qurumlar formalaşmağa başladı. Lakin tibbi sığorta şirkətlərinin zəif olması ilə əlaqədar 16 fevral 2016-cı ildə Azərbaycan Respublikası Nazirlər Kabineti yanında İcbari Tibbi Sığorta üzrə Dövlət Agentliyi yarandı. Sevindirici hal budur ki, 20.12.2018-ci il Azərbaycan Respublikası Prezidenti Cənab İlham Əliyevin fərmanı ilə bütünküklə sovet səhiyyə sisteminin imtinanın əsası qoyuldu. Bu fərmana görə İcbari Tibbi Sığorta üzrə Dövlət Agentliyi nəzdində Tibbi Ərazi Bölmələrinin İdarəetmə Birliyi publik hüquqi şəxsi (TƏBİB) yaradıldı. İcbari Tibbi Sığorta üzrə Dövlət Agentliyi həyata keçirəcəyi sığortanın mexanizmi belə düşünülür: Muzdla çalışanlar, işçilər əmək haqqının 2%-i, işigötürənlər də verdikləri maaşın 2%-ni sığorta Agentliyinə köçürəcəklər. Əhalinin müəyyən kateqoriyasının – 18 yaşınadək uşaqların, pensiya yaşında olan vətəndaşların, əlillərin, aztəminatlı ailələrin, tələbələrin və hamilə qadınların sığorta haqlarını dövlət öz üzərinə götürəcək, onlara aid illik 120 manatı dövlət ödəyəcək. Tibbi sığorta bazarının güclənməsi üçün bu fərmana xüsusi ehtiyac var idi. İkinci isə tibb müəssisələri arası rəqabət çox olduğundan, bəzən maraqlar işin içinə girirdi, çünki icbari özəl tibbi sığorta şirkətləri ilə müqavilə bağlayan idarə və müəssisələr sığorta şirkətləri tərəfindən onlara təqdim olunmuş tibb müəssisələri çərçivəsində seçim edə bilir. Amma elə tibb müəssisələri var ki, sığorta şirkətlərinin siyahısında təmsil olunmuş tibb müəssisələrindən qat-qat üstün tibbi personala və maddi-texniki bazaya malik olmağlarına baxmayarağ özəl tibbi sığorta şirkətlərinin sığortaçıya xidmət edəcək müəsisələr siyahısına alınmır.Ona görədə vəziyyətdən çıxış yolu kimi icbari tibbi sığorta üzrə agentliyin nəzdində tibbi ərazi bölmələrinin idarəetmə birliyinə daxil olacağ publik hüquqi şəxs statusu qazanan tibb müəssisələri özləri müstəqil olaraq müəssisənin marketinqini həyata keçirmək imkanına malik olmalıdır. Mövcud qanunlar çərçivəsində tibb müəssisələri xidmət paketlərini müəssisə və təşkilatlara təqdim edir. Müəssisə və təşkilatlar da öz əməkdaşlarına tibbi xidmətin göstərilməsi müqaviləsini ya birbaşa, ya da tibbi sığorta təşkilatları vasitəsilə həyata keçirmək imkanını əldə edir. Müəssisə və təşkilatlar tibb müəssisələri ilə birbaşa müqavilə bağladıqda onların işçilərinə göstərilən tibbi xidmətin müqabilində tibb müəssisələri qarşısında müəyyən öhdəliklər qoya bilər. Bu öhdəliklərdən biri də odur ki, tibbi xidmətlərə görə ödəniləcək məbləğin müəyyən bir hissəsini İcbari Tibbi Sığorta üzrə Dövlət Agentliyinə ödənsin. Beləliklə, də tibb müəssisələri göstərdiyi tibbi xidmətlərə görə əldə etdiyi gəlirin müəyyən bir hissəsini sığorta şirkətinə ödəyir. Bu rəqəm göstərilən xidmətin müqabilində əldə olunmuş gəlirin miqdarından asılı olaraq dəyişə bilər. Amma ortalama faiz hesabı ilə bu rəqəm hesablanmalı tərəflərin hər ikisini təmin etməlidir. Yaxud da 3 tərəfli müqavilə şəklində ( tibb müəssisəsi, tibbi xidmət haqqını ödəyən təşkilat və sığorta şirkəti) razılaşma formasında həyata keçirilə bilər. Bu istənilən halda İcbari Tibbi Sığorta üzrə Dövlət Agentliyi haqqında yarana biləcək yersiz söz-söhbətlərin qarşısını alacağdır. Çünki, bu praktika tətbiq olunmadığı halda daha çox tibbi xidmət paketlərini əldə edə biləcək tibb müəssisələri və bu paketi onlara təqdim edə biləcək İTSDA( İcbari Tibbi Sığorta üzrə Dövlət Agentliyi) haqqında şübhələr yarada bilər. Daha az xidmət paketlər almışlar bu halı İTSDA-nın inhisarçı siyasəti kimi qəbul edəcəklər. Amma müstəqil olaraq tibb müəssisələri öz marketinqlərini həyata keçirə bilsələr, onlar daha çox tibbi xidmət paketi əldə etmək naminə öz maddi-texniki bazalarını genişləndirmək və daha yüksək səviyyəli mütəxəssisləri cəlb etmək baxımından və həmçinin tibbi xidmətin səviyyəsini artırmaq üçün tələb olunan addımlar atmağa məcbur olacaqlar. Tibb müəssissələrinə bu baxımdan “intervent invenstisiya” cəlb etmək hüququnu da vermək lazımdır. Bu məqsədlə tibb müəssisəsinin əmlakı səhmlərə də çevrilə bilər və bu səhmlərin satışı nəticəsində “intervent invenstisiya” əldə etmək olar. Bu cür sistemin tətbiqi tibbi personalın əmək haqlarının yüksəlməsinə də səbəb olacaqdır. Bu komponentləri və hüquqları özündə birləşdirən tibb müəssisələri sağlam rəqabət apararağ daha da inkişaf etmək üçün çalışacaqdır. Ikinci bir tərəfdən depozit tibbi sığortanı əldə etmək baxımından da rəqabətə cəlb olunacaqdır. depozit tibbi sığorta üstün cəhətlərindən biri odur ki, tibbi xərclər müraciət edənin öz hesabın ödənilir. Müstəqil maliiyyə fəaliyyət göstərən tibb müəsisəsi depozit tibbi sığortanın formalaşmasında iştirak edə biləcək. İstənilən halda tibb müəssisənin yüksək tibbi xidmət göstəriciləri fərdi qaydada müraciətləri artıracağ. Belə halda tibb müəssisəsi ilə fiziki şəxs haqqında depozit tibbi xidmət haqqında müqavilə bağlana bilər və bu müqavilə nəticəsində formalaşmış gəlirin müəyyən bir hissəsi İTSDA-nin hesabına keçirilərək, müəyyən faiz nisbətində hesablanmalıdır. Tibb müəssisələrinin inkişafını təmin etmək üçün öz səhmlərini istiqraz vərəqələrinə çevirərək əlavə maliyyə mənbələrini formalaşdıra bilər. Yəni bu istiqrazları əldə edən hüquqi və y fiziki şəxslər müəyyən dövr ərzində və ya həmişəlik güzəştli tibbi xidmət əldə edə biləcəklər. Yəni İTSDA yüksək tibbi xidmətin təmin olunması baxımından səhmlərini istiqraza çevirmiş tibb müəssisələri haqqında başqa bir forrmada və ya güzəştli ödəmələr strategiyasını həyata keçirə bilər. Ancaq İcbari Tibbi Sığorta üzrə Dövlət Agentliyinə xüsusi səlahiyyət verib özəl tibbi sığortalayanla sığortaçı arasında yaranan aşağıdakı məsələlərinədə xüsusi diqqət yetirilməlidir.\nBir çox hallarda bu gün tez –tez rast gəlinən praktikada özəl tibbi sığorta şirkətləri ilə bağlanan müqavilələrdə konkret olaraq hansı patalogiyaların və ya xəstəliklərin tibbi sığortaya daxil edildiyi göstərilmir. Ümumi terminlərdən istifadə olunur.\nÜz-çənə cərrahiyyəsinin tibbi sığortaya daxil olması barədə bağlanmış müqavilənin stasionar yardım bölməsində göstərilsə də, sığorta risqləri bölməsinin istisnalar hissəsində isə rekonstruktiv cərrahiyyə adı ilə belə əməliyyatların aparılmasından imtina edilir.Halbu ki, rekonstruktiv cərrahiyyə dedikdə, çənə sınıqlarının bərppası-,çənənin iltihabından formalaşmış osteomielitlərdən əmələ gəlmiş çənə rezorbsiyaları, osteoblastoklastoma və.s. ba.a düşülməlidir.Halbu ki,buda üz-çənə cərrahiyyəsinin tərkib hissəsidir. Eyni hal digər patalogiyalar üzrə də təkrarlanır.Neyrocərrahiyyə və travmatologiya müqavilənin stasionar yardım bölməsində daxil edilsə də hansı növ patalogiyaların ora aid olduğu göstərilmir. Əslində, bu da son nəticədə haqlı narazıqlar yaradır. Məsələn: Tibbi sığortaya daxil edilən işçi hər hansı neyrocərrahi və ya travmatoloji xəstəliklərin tibbi sığortaya daxil olduğunu bilərək həkimə müraciət edir,müvafiq qaydada diaqnoz qoyulduqdan sonra həkim tibbi sığorta agentinə müraciət edir. Tibbi sığorta şirkətinin nümayəndəsi isə xəstəyə qoyulmuş diaqnozun tibbi sığortaya aid olmadığını qeyd edərək xəstənin xəstəxanada yerləşdirilməsinə icazə verilmir. Bütün bunlar ondan qaynaqlanır ki, müqavilə bağlanılarkən konkret hansı patalogiyaların müqaviləyə daxil olması qeyd olunmalıdır. Yəni yuxarıda qeyd etdiyim özəl tibbi sığorta şirkətləri ümumi cümlələr altında istənilən halda hər hansı bir işçinin müalicəsindən imtina etmək imkanlarını əldə edir. Bu hal əlbəttə tibbi sığorta şirkətinin işinə yarayır. Sığorta olunanlara az pul xərcləyərək çox pul qazanır, lakin nəticədə sağlamlığının qorunmasının keyfiyyəti aşağı düşür.


Mütəllim Dəmirov: “Vallah, nə içirəm, nə də başqa işlərlə məşğulam...” - VİDEO - FOTOLAR - ATV.AZ\nMütəllim Dəmirov: “Vallah, nə içirəm, nə də başqa işlərlə məşğulam...” - VİDEO - FOTOLAR\n28.04.2015 13:10 22554 dəfə oxunub\nMütəllim Dəmirovla tanışlığımızın tarixi elə də uzun deyil. Ancaq ilk görüşdən, dərdləşmədən sonra onun, həqiqətən, yer adamı olmadığını bildim. Ruhaniyyata, muğama, qəzələ bağlı bir insandı Mütəllim. Mənə elə gəlir ki, ürəyi çox doludu, sadəcə, ürəyindəkiləri avazı, oxuduqları ilə bizə çatdırmağa çalışır. Və deyim ki, buna da nail olur...\n- Hərdən deyirlər, filankəs əsl Qarabağ muğamı oxudu, o biri Şirvan muğamı... Ümumiyyətlə, bu ifadələri qəbul edirsənmi?\n- Mənə elə gəlir ki, muğam eynidi. Muğamın Qarabağı, Şirvanı, Bakısı yoxdur. Sadəcə, biri var Qarabağ ləhcəsi, bir də var Şirvan ləhcəsi, fərq yalnız bundadı...\n- Məsələn, ustad Alim Qasımov oxuyanda hərdən deyir “qadoy alım”...\n- Mən deyərdim ki, onu hər adam deyə bilməz. Gərək o qədər bişmiş hal-əhli olasan ki, o söz də çox gözəl alınsın. Bunu da muğam ustadı Alim deyə bilər...\n- Hər kəsin bir keçmişi olur, həmçinin sənətkarların da... Məsələn, Alim Qasımov deyir ki, əvvəllər nağaraçalan olub...\n- Hə, ustad əvvəllər nağara çalıb, ancaq Alim Qasımov həm də gözəl tar çalır...\n- Mütəllimin keçmişi nə olub? Nə vaxt oxumağa başladın və oxumaq sənə nə verdi?\n- Uşaqlıqda –hardasa 12-13 yaşımda nağara çalmışam, sonradan oxumağa başladım. Əslində, atamın da səsi olub, o, Asəf Zeynallı adına məktəbi qurtarıb. Ailə qurandan sonra nəsə bu sənəti davam etdirməyib. Mən onun davamçısı olmuşam.\n- Əvvəki Mütəllim kim idi, oxuyandan sonra kim oldu?\n- Mən olduğum kimiyəm, nə deyim, vallah, sadəcə oxuyanda taman fərqli oluram, haldan-hala düşürəm, özümdə olmuram. Elə insanlar var ki, mənə deyir ki, sən içirsən, nə bilim, nə edirsən... (Gülür). Vallah, nə içirəm, nə də başqa işlərlə məşğulam...\n- Nə baş verir bəs?..\n- Qəzəlləri oxuyanda özümü unuduram, özümdən asılı olmayaraq, elə bil, uçuram. Hesab edirəm, bu mənə Allahın lütfidir... Bir də Şirvan camaatı ruhaniyyatla, sufizmlə dolu camaatdı. Şirvan sufizmin, ruhaniyyatın məskəni olub. Şirvan böyük Nəsiminin vətənidir... Yəqin, mən də deyə bilmədiklərimi muğamla demək istəyirəm... Nə bilim, bunlar mürəkkəb məqamlardı...\n- Hamımız cəmiyyətdə yaşayırıq, ruhaniyyatla bərabər, həyatın qayğıları da var... Çətin olmur ki?\n- Əslində, çətindi...\n- Səni daha çox nə sıxır?\n- Məni Qarabağdan başqa daha çox nə sıxa bilər ki? 1992-1993-cü illərdə o bölgələrdə konsertlər verəndə, yaralıları görürdüm. Mənim qardaşım da Füzulidə döyüşlərdə olub. Hesab edirəm, inşallah, ya siyasətimizin, ya da ordumuzun gücüylə Qarabağımıza gedəcəyik...\n- Bir dəfə soruşdum neyniyirsən, dedin ki, qardaş, qəzəl öyrənirəm. Hansı qəzəlləri daha çox sevirsən?\n- Nə qədər beynim qavrayırsa, o qədər mütaliə edirəm. Öz üzərimdə işləməyi sevirəm. Elə qəzəl seçməlisən ki, musiqiyə uyğun olsun. Ona görə də, xanəndənin gərək qəzəl ehtiyatı bol olsun.\n- Özün karyerandan razısanmı?\n- Mən 95-ci ildə Füzulinin 500 illiyi ilə bağlı Muğam festivalında 120 nəfərin içində birinci seçildim. Bu 120 nəfərin hamısı əla oxuyanlar idi, indi hətta aralarında xalq artistlərimiz də var...\n- Yəni, sən bu birinci yeri uğurlu karyeraya çevirə bilmədin, eləmi? Bəlkə, günah özündə olub?\n- Nə deyim, vallah, ola bilər...\n- Sonra oxumadın sən?\n- Yox, niyə ki, oxudum, 1996-cı ildə gəldim Opera-Balet Teatrına. Müsabiqə yolu ilə oraya daxil oldum, hazırda da orda çalışıram, şükür Allaha...\n- Bəlkə dediyin o ruhaniyyat sənə başqalarının elədiklərini eləməyə qoymur?\n- Ola bilər, bəlkə də. Qıraqdan özümü dartan görünsəm də, elə deyiləm. Amma gedib kiməsə xahiş-minnət də edə bilmərəm. Olub bir-iki dəfə... Getmişəm, deyiblər ki, get, xəbər edərik. Amma xəbər olmayıb. Ondan sonra da artıq özüm getmirəm.\n- Sənin üçün hansı öndədi: şəxsi həyat, yoxsa karyera?\n- Mənim üçün hər ikisi öndədi. Zəhmət çəkirsənsə, bu həyatda hər ikisi də önəmlidir.\n- Bu dəqiqə ürəyindən nə oxumaq keçir?...\nVə Mütəllim xahişimizi yerə salmayıb, oxuyur... Özü də necə oxuyur! Dinləyin, çox gözəldi...\nHazırladı: Qəmər Aliyeva


Azərbaycanda ucuz mənzillər bahalaşır - ƏMLAK - Fins.az\nAzərbaycanda ucuz mənzillər bahalaşır\nİlkin mənzil bazarında qiymət artımı var. Bu bazarda ciddi dinamika müşahidə edilmir” – Ramin Osmanlı\n“Ötən ilin sonu ilə müqayisədə mənzil bazarında qiymətlər sabitdir. Lakin bu ilin ilk ayında, xüsusilə ucuz mənzillərin qiymətində nisbi artımlar müşahidə edilir”. Banker.az xəbər veirr ki, bu barədə Sputnik Azərbaycan-aaçıqlamasında daşınmaz əmlak məsələləri üzrə ekspert Ramin Osmanlı deyib.\nOnun sözlərinə görə, nisbi artım üçün elə də ciddi səbəb yoxdur. Sadəcə olaraq bazara çıxarılan ucuz mənzillərin sayı azalıb. Təklif portfelinin daraldığı üçün bazarda artıq 1-2 otaqlı mənzil tapmaq çətinləşib.\n“Təkrar mənzil bazarında alıq-satqı əməliyyatlarının sayında da ciddi artımlar müşahidə edilmir. İlin əvvəli olduğu üçün hələ ki, ipoteka kreditlərinin verilməsində müəyyən azalmalar nəzərə çarpır. Bu da bəzi bankların limitinin bitməsi ilə əlaqədardır” – deyə, ekspert təkrar mənzil bazarı haqda danışarkən əlavə edib.\nBildirib ki, digər tərəfdən isə il yeniləndiyi üçün tələb aşağı düşüb: “Bu səbəbdən də banklar ipoteka faizini yenidən 8-ə qaldırıblar. Yəqin ki, növbəti aylarda ipoteka kreditlərinin artması ilə bazardakı dinamika yenidən bərpa olunacaq”.\nOnu da vurğulayıb ki, ilkin mənzil bazarında vəziyyət qeyri-müəyyən olaraq qalıb: “İlkin mənzil bazarında qiymət artımı var. Bu bazarda ciddi dinamika müşahidə edilmir. Hələ ki, şirkətlər qiymət artımında maraqlı olduğunu göstərirlər. Dövriyyə hazırda onlar üçün elə də maraqlı deyil”.\nEkspert bildirib ki, ilkin mənzil bazarında 5 faizədək, təkrar mənzil bazarında isə təxminən, 2 faizədək bahalaşma olub.\n“2018-ci il, ümumilikdə daşınmaz əmlak bazarı üçün son 10 ilin ən stabil ili kimi yadda qaldı. Lakin bu vəziyyətin cari ildə də davam edəcəyini proqnozlaşdırmaq mümkün deyil” – deyə həmsöhbətimiz əlavə edib.\nR.Osmanlı 2017-ci illə müqayisədə ötən ildə ilkin və təkrar mənzil bazarında alqı-satqıda artım olduğunu da vurğulayıb.


Tarix: 23-01-2017 03:52\nN.Berdyayev sivilizasiyanın mədəniyyəti əvəzləməsini fəlakət sayırdı. Hələ bu bölgünün düzgünlüyünə şübhələrimizi qabartmadan da, böyük filosofla mübahisəyə girişək\nMədəniyyət binayi-qədimdən bəşər enerjisinin qapalı durumundan yaranıb. Həmişə də kimlərdən və nədənsə asılı olub, hədələrə, ən yaxşı halda sifarişlərə məruz qalıb. Həm də təkcə gözəllik naminə, ona aid və əyləncə səciyyəli bir şey... Mədəniyyət təbiət gözəlliklərinə cüzi əlavədir. Əslində bəşər öz içindəki nəhayətsiz axınları daim duyubsa da, onları reallaşdıra bilməyib. Mədəniyyət bəşər imkanlarının, sadəcə, işartısı, ancaq həm də insanlığın hələlik yeganə böyük uğuru idi. Mədəniyyət tarixlər boyu “keyfiyyətli tərzdə”, lakin yalnız kəmiyyətcə artıb. Kəmiyyətcə artıbsa da, hamının olmayıb. Mədəniyyət yarandıqca insanlardan təcrid edilib. Əslində bəşəriyyət öz yaratdığı ilə həmişə nəzəri cəhətcə təmasda olub... Demoqrafik partlayışlarla üz-üzə qaldıqca, həyatını mədəniyyətlə çözə bilməyən insan təəccüblənir, məyus olurdu. Onda təbiət və cəmiyyətdəki mənhus qüvvələrə müqavimət yoxdu. Mədəniyyət müqavimət doğurmur, əksinə, savaş və basqılara şərait yaradırdı. Əslində müharibələr həmişə mədəniyyətlər uğrunda olub. Mədəniyyətlər sanki müharibələri özünə çəkir, yaxud müharibələr mədəniyyətlər olan yerdə lokallaşır. Barbarlarda mədəniyyətlərə sahiblik ehtirası güclü idi. Hunların Avropaya yürüşü də torpaqlara yox, əslində mədəniyyətlərə canatım idi. Böyük Çin səddi müqavimət məramıyla qurulan yeganə mədəniyyət nümunəsidir. Mədəniyyət gec-tez güclülərə mənsub olub. Mədəniyyət timsalında Yer üzündə ədalətin yoxluğu açıqca görsənir. Böyük dünya muzeylərinin zəngin kolleksiyaları ilə ədalətsizliklər tarixi asanlıqla çözülə bilər.\nHə, qardaşlar, bir-birini əvəzləyən mədəniyyətlər artıq insanda məyusluq törədirdi. Mədəniyyət tarixinin minilləri bəşər həyatını zərrə də yaxşılaşdırmadı. Mədəniyyət kütləviləşmədi. Mədəniyyət qorxunc “kütlə”yə etibar edilmədi. Bayaq dediyim kimi, bəşər daim öz yaratdığı mədəniyyətlərin dışarısında saxlanıb. Məhz XX yüzil mədəniyyətin kütləviləşməsi ilə əlamətdardır. Mədəniyyət artıq ölü muzeylərdə qalmaq istəmədi. Tutalım, caz, pop-art kütlə ehtiraslarını qismən cavablandırdı. Mədəniyyətlərdən kütləvisi öz demokratizmi ilə elitarını üstələdi. Elitar mədəniyyət XX yüzildə xeyli dəbdən düşdü. Kübar salonların minlərcə alternativi yarandı. Opera və balet XX yüzildə həm də xalqın oldu. K. Stanislavski xatirələrində Sovet hakimiyyətinin ilk illərində kütlələrin quberniyalardan gətirilib teatrlara doluşdurulmasını təsvir edir. Fit çala-çala, bərkdən danışa-danışa tamaşaya baxanlar ibtidai icma insanından heç də yüksək deyildi. V. Leninə qədər bu insanlara cinayətkarcasına xor baxılıb. Bir vaxt yalandan sevdiyimiz, indi də yalandan sevmədiyimiz, cinayətləri cinayətlərlə dəf etmiş Leninin “İncəsənət xalqa məxsusdur” sözlərində hiylə yox idi.\nBerdyayev Renessansın bitdiyinə təəssüflənir. Axı Renessans bəşəriyyətə dekorasiyadan başqa nə verib! Rable və Servanteslə işim yox, ancaq Leonardo Da Vinçi, Rafael və Mikelancelonun insanı çılpaq təsvirləri mənasızlıq mücəssəməsidir. Onların lut-əmənna insanları abır-həyadan məhrumdurlar.\nQadında həya onun cazibədar məmələrindən daha maraqlıdır. Renesans dövrü mədəniyyətindəki yarımçıqlıq təəssüf doğurur. Lev Tolstoy haqlı deyirdi ki, V. Şekspiri oxumaq mümkün deyil; onda personajların ehtirasları dediyi sözlərlə heç cür uyuşmur. Mədəniyyət epoxalarını mifikləşdirmədən dəyərləndirmək gərək. Ətalətliyi saydığımız Orta əsrlər bəlkə də bəşəriyyətə İntibahdan çox şey verib. Renessans müstəmləkəçi Avropanın uydurması idi. Dünyaya hələ də qapalı qalan Çin tarixi və mədəniyyətində iç-içə minlərlə Renessans taparsan.\nArtıq Avropa dəyərlərinə yüksək tənqidi baxış vacibdir.\nƏlbəttə, dinlər də Allah və dünyanı səhv yozumlarıyla mədəniyyət sayılır. Ancaq din bəşərin dünyanı və özünü hələ də tanımamasının şəksiz sübutudur. Dinlər ədəbiyyat və sənətdə dözülməz izlər buraxmışlar. Milyonlarca dini personajlar tavtologiyadan uzağa getmir. Psixiatriya bir elm kimi formalaşanacan sərsərilər peyğəmbərlik dərəcəsinə yüksəldilər. İndi hər bir psixiatrik klinikada onlarca “peyğəmbər” yatır. Dini mədəniyyətlər təxmini, ölü, onların estetikası kəsafətlə süslü; həmişə də köləlik aşılayır. Din sanki yalnız bəşər təfəkküründəki boşluqları doldurmaq üçündür. Səhih desək, boşluq var ki, din də var. Din insanın bir canlı olaraq dayazlığına dəlalət edir. F.Bekon yazırdı ki, qədim yunanlar ildırım və tufanların təbii səbəblərini izah edənləri Allahlara hörmətsizlikdə suçlayırdılar. Biologiya müəllimi D.Skops ABŞ-ın Tennessi ştatında Darvinin evolyusiya nəzəriyyəsinin tədrisinə (1925), bununla da dini fundamentalistlərin dünyanın altı gündə xəlq edilməsi ideyasına qarşı çıxdığına görə cəzalandırılmışdı.\nMən Allahsız deyiləm, dinsizəm. Din Allaha yalanlarla xidmət növüdür.\nSivilizasiya ən azı dini cəfəngiyyatları rədd etməsində qiymətlidir. Sivilizasiyanın gələcəyində dinlərə yer yoxdur. Dinlər gələcəkdə bəşəriyyətin ibtidai dövrünün nişanəsi olaraq xatırlanacaq. Bəşəriyyət tərəqqi etdikcə çoxallahlıqdan təkallahlığa keçmiş, tədricən peyğəmbərlər icadından vaz keçməklə, İslamda buna nöqtə qoymuşdur. İnsanlıq bu işin cəfəngliyini artıq duyub.\nSivilizasiya insanlığı yeknəsəqlikdən qurtardı. Bəşər öz enerjisinin dışarıya çıxışına sanki təsadüfən imkan tapdı. Sivilizasiya bəşərin köləsinə də hörmət aşıladı; bəşər mədəniyyətdəki ətalətdən qurtuldu, ədaləti daddı. Sivilizasiya quldarlıq və müstəmləkəçiliyə son qoydu. Təkcə Pyer və Mariya-Sklodovskaya Kurilərin kəşfləri (polonium, radium, radioaktivlik) bütün Renesansdan qat-qat önəmlidir. Mənəviyyatın təkcə mədəniyyətlə çözülməsi düzgün olmazdı. Mənəviyyat təkcə gözəlliklə təmasdan ibarət deyil. Kommunikasiya imkanları insanlığı tərəqqinin tamam yeni parametrlərinə çıxardı. Əslində demokratiya da sivilizasiyanın nəticəsidir. Mağıl sivilizasiya mənəviyyatla yerli-yersiz qürrələnmir. Mədəniyyətlərdəki daim “çeynənilən” mənəviyyat büsbütün yalandır. Təkcə internet şəbəkəsi bəşəriyyətə indiyəcənki mütəfəkkir boşboğazlardan çox azadlıq verib. Sivilizasiya\ndiktaturalarının belini qırıb. Bəşəriyyəti irqçilik qaranlıqlarından qurtaran sivilizasiya sarı, ağ və qara insanlara, sadəcə, bir ailə olduğunu anlatmaqda. Qloballaşma ideyası da sivilizasiyanın hazırkı durumundan qalxıb-ucalıb.\nSivilizasiyanı fəlakət sanması N.Berdyayevin elə də böyük səhvi deyildi. XX yüzilin əvvələrində sivilizasiya hələ kobud texniki səciyyəli və mən hələ bircəciyini deyim, törətdiyi ekoloji disbalansla bəzən ikrah doğururdu. Ancaq heç kəsi qınamadan biz də öz fikrimizdə qalaq.\n“Mədəniyyət və sivilizasiya mövzusuna qayıdış”\nNikolay Berdyayevlə mübahisə cəhdi\nAzadlıq, 22 noyabr 2000-ci il


Allahu təalə insana bir ağız, iki qulaq vermişdir. Atalar demişlər: ”Bunun mənası:”Bir danış, iki dinlə!”-deməkdir və ya “Çox söz yalansız, çox pul haramsız olmaz!”-söyləmişlər. Bu barədə çox deyimlər var. Danışmaq insanın öz hislərini izah edə bilmək qabiliyyətidir. Müdrik insan yalnız zərurətdə danışar, əks halda isə susar.Çünki susmaq dilə edilən ən gözəl tərbiyədir.\nPeyğəmbərimiz (SallAllahu aleyhi və səlləm) Əbu Zərə (ra) nəsihət edərək buyurur:\n-“Sən çox vaxt susmağı üstün tut! Bu sənin dində köməkçin olub şeytanı qovar.”\nHarada oluruqsa olaq dilimizi pis, çirkin və kobud sözlərdən uzaq tutmalıyıq. Allahu təalə Ənkəbut surəsi, 6-cı ayədə buyurur:” İçərilərindən zülm edənlər istisna olmaqla Kitab əhli ilə ən gözəl tərzdə mübahisə edin və deyin: “Biz həm özümüzə nazil olana, həm də sizə nazil olana iman gətirdik. Bizim də məbudumuz, sizin də məbudumuz birdir. Biz yalnız Ona itaət edirik”.\nDemək ki, müsəlman olan kimsə hətta kitab əhli ilə belə mübarizəni ən gözəl bir şəkildə etməli və dilini pis sözlərdən qorumalıdır. Başqa bir ayədə buyurulur:\n-“Ər-Rəhmanın qulları o kəslərdir ki, onlar yer üzündə təvazökarlıqla gəzər, cahillər onlara (xoşagəlməz) bir söz dedikdə: “Salam!”- deyərlər. (Furqan surəsi, 63)\nBaşqa bir ayədə:\n-“Onlar lağlağı eşitdikləri zaman ondan üz çevirib: “Bizim əməllərimiz bizə, sizin əməlləriniz də sizə aiddir. Sizə salam olsun! Biz cahillərə qoşulmaq istəmirik!”– deyirlər. (Qəsəs surəsi,55)\nBəzi insanların işi boşboğazlıqdır.Onlar hər bir kəs ilə mübahisəyə girərlər.Onlar yerli-yersiz danışarlar.Dediyi kəlimələr isə heç kəsə fayda verməz. Allah Rəsulu (SallAllahu aleyhi və səlləm) bir hədisində buyurur: “Hidayət üzərində olan bir qövm mübahisəyə girmədən zəlalətə düşməz. (İbn Macə)\nBaşqa bir hədisdə buyurulur: “Biz dini mövzu üzərində mübahisə edərkən Rəsulullah (SallAllahu aleyhi və səlləm) gəlib çıxdı.Qəzəblənərək buyurdu: “Ey Muhəmməd ümməti, özünüzə gəlin! Mübahisəni tərk edin! Çünki mübahisənin zərəri açıq-aydındır. Mübahisəni tərk edin! Çünki mübahisəni sevən adama Qiyamət günü şəfaətçi olmaram.Mübahisəni tərk edin! Çünki mübahisəni tərk edənlərə Cənnətdə üç köşk veriləcəkdir.Bunların ən yüksəyi isə haqlı olduğu halda mübahisəni tərk edən üçündür. Mübahisəni tərk edin! Çünki bütlərə tapınmaqdan sonra Allahın mənə nəhy etdiyi ilk şey mübahisədir!” (Təbərani)\nOnun üçün gəlin dilimizə sahib çıxaq. Dili düzgün istifadə etməmək, həm bu dünyada, həm də Axirət həyatında insanı zəlil edər, alçaldar. Belə bir aqibəti yaşamamağımız üçün ağızda olan o kiçik ət parçasını nəzarətdə saxlamalıyıq. Bununla da özümüzü qorumuş olarıq. Şair nə gözəl söyləmiş:\nSükut edibdirsə dil,\nİnsan salamatdır, bil!\nTarix: 11.04.2013 / 20:16 Müəllif: *_*M_O_N_I_K_A*_* Baxılıb: 237\tBölmə: Maraqlı melumatlar\nElnur Məmmədli Otelde ПОСЛАННИКА qadınlar Gozelim ad gunu Uzun edib atalar sozu yalana aid inşalar toplusu yuxuda sep gormek Acma defisle yazilan murekkeb sozler corek hekayesi bilməliyik RUHLAR Mülayim olmaq və qəzəbdən əl çəkmək Felestinde yuxuda qonwu gormek Oyret Mene Narıncı Pinqivin xatirenin seksi Nataliya Seleznyova Əmirov Monqolustan mədəniyyəti Qara daş Nusret Kesemenli Seirleri Ceyhun Vaginal Sanal Awkin Sonu Yene Darixiram Senden Xebersiz spermadan uze maska Esger Kurt Kanunu resept yukle dosleri boyutmek ucunn KİM CƏNNƏT ƏHLİNDƏN OLAN KİMSƏNİ GÖRMƏK İSTƏYİRSƏ Abşeron qalaları Guluw Saati bir insana nece cadu etmek olar kepenek nece balalayir Yabani yol otu ölçülü Bir gün Molla turşu Hacıyeva əl-Mumin Yusif Mirişli yuxuda semeni gormek seVgi FeRqLi BeDenLerDe FerqLiDir Varlığın əsas formaları və onların qarşılıqlı təsi


mentol və aloe ilə evdə hazırlanmış qaşınma əleyhinə sprey | Wellness mama"\nOh yay … səni necə sevirəm Fermer bazarında təzə tərəvəzlərin bolluğu (ayaqqabıçı üçün təzə şaftalıdan bəhs etmirik) və bir ailə olaraq edəcəyi çox əyləncəli fəaliyyət ilə yay demək olar ki, mükəmməldir və hellip;\nAğcaqanadlar və hellip xaricində; ya da ara sıra zəhərli sarmaşıq və hellip; və ya qaşınan soyma günəş yanığı!\nƏlbətdə ki, evdə hazırlanan böcək spreyi ağcaqanadların əksəriyyətinin qarşısını alır və evdə hazırlanan günəş kremi ilk növbədə günəş yanığının qarşısını alır. Hələ də görünür ki, bir anda kimsə birini və ya birini unudub qaşınma, qıcıqlanmış dəri ilə bitir.\nMən həmişə ağcaqanadlar üçün bir maqnit kimi görünürəm, buna görə oğlanların saçlarını çöldə kəsmək və ya zibil çıxarmaq üçün bir neçə dəqiqə belə ümumiyyətlə məni bir neçə dişləməyim üçün kifayətdir.\nBu qaşınma əleyhinə sprey qaşınmanın dərhal aradan qaldırılmasına kömək edən güclü təbii dərmanların qarışığını ehtiva edir. Ağcaqanad dişləmələri, zəhərli sarmaşıq, günəş yanığı, cırtdan dişləmələri və hətta gicitkən yanıqlarını yaxşılaşdıraraq yaxşı nəticələr verdim.\nGizli tərkib hissəsi mentol kristallarıdır. Bu güclü təbii kristalları ağrı kəsici losyon çubuqlarımda istifadə edirəm və soyuducu duşum soyuqdəymə üçün əridir. Mentol təbii olaraq soyuyur və sakitləşdirir və tez-tez duzlarda, balzamlarda, ağız yuyucularında, linentslarda, pastillerdə və digər müalicələrdə istifadə olunur.\nBunu 4 unsiyalı bir sprey şüşəsində hazırlayıram, ancaq resepti asanlıqla ikiqat artıra və ya konteynerinizin ölçüsünə uyğun olaraq yarıya bölə bilərsiniz.\nSoyutma Qaşıntı Əleyhinə Sprey resepti\nBu sadə Qaşınma Əleyhinə Sprey, cadı fındığı, aloe vera jeli, dəniz duzu, mentol kristalları, alma suyu sirkəsi və qaşıntıları dayandırmaq üçün efir yağlarından istifadə edir. Bişirmə vaxtı 10 dəqiqə Müəllif Katie Wells Aşağıdakı tərkib linkləri tərəfdaşlıq əlaqələridir.\n& frac14; fincan ifritə fındıq\n& frac12; çay qaşığı mentol kristalları\n1 TBSP alma suyu sirkəsi (və ya əlavə aloe)\n5 damla lavanta efir yağı (istəyə görə)\n5 damla kalendula efir yağı (istəyə görə)\nKiçik bir tencerede, ifritə fındığını toxumaya qədər isti olana qədər (təxminən 130 dərəcə) yavaş bir atəşdə qızdırın.\nDuz əlavə edin və həll olunana qədər qarışdırın.\nCımbız və ya əlcəklərdən istifadə edərək cadı fındığına mentol kristallarını əlavə edin və həll olunana qədər qarışdırın. Mentola əlinizlə toxunmaqdan çəkinin, çünki daha sonra toxunsanız gözləri və ya digər həssas bölgələri sancıla bilər.\nMentol həll edildikdə qarışığı sərinləmək üçün kənara qoyun.\nSərin olduqda, aloe vera jeli, alma sirkəsi və istifadə olunan yağları əlavə edin.\nQarışığı diqqətlə istifadə etmək üçün bir sprey şüşəsinə köçürün.\nİstifadəsi üçün qaşınan dəridə sprey edin və qurutun. Otaq temperaturunda və ya soyuducuda saxlayın.\nLazım gəldikdə qaşınan dəriyə sprey edin və qurutun. Bu otaq temperaturunda aylarla saxlanacaq, amma qaşınan dərinin əlavə soyudulması üçün soyuducuda saxlamağı üstün tuturam.\nQeyd:Əsas yağlar hamilə qadınlarda və ya uşaqlarda istifadə üçün buraxıla bilər, amma hamilə olduğunuz və ya sağlamlıq vəziyyətiniz varsa istifadə etməzdən əvvəl həkimə müraciət etməyinizi məsləhət görürəm.\nDəridə qaşınma üçün digər təbii vasitələr\nQaşıntılı dəri dəyəndə əlinizdə bu qaşınma əleyhinə sprey üçün bütün maddələr yoxdursa, sınamaq üçün bəzi sadə təbii üsullar var:\nDərinin qaşınmasını müalicə etmək üçün bentonit gil və sudan bir xəmir çəkin. Qaşınma əleyhinə kremimdə bentonit gildən də istifadə edirəm (kalamin losyonu kimi istifadə edin).\nTəbii mentol təsiri üçün nanə yarpaqlarını əzin və böcək ısırıqlarına sürün.\nSakitləşdirici bir yapışdırmaq üçün 1 çay qaşığı soda və suyu qarışdırın.\nYerli Amerikalılar dəri sakitləşdirici xüsusiyyətləri üçün zinət otundan istifadə etdilər. Təbiətşünaslıq oynamaq və bunun üçün yem almaq (beləliklə daha çox zəhərli sarmaşıq əldə etmək) istəmirsinizsə, bitki mənşəli bir zinət alaq otu ala bilərsiniz.\nQaşınan böcək ısırığını sakitləşdirmək məsələsində sprey mənim ilk seçimim olsa da, Bug Bite Thing ilə tanış oldum. Cihazı sadəcə böcək ısırığının üzərinə qoyun və qıcıqlandırıcıları sormaq üçün yuxarı çəkin!\nDəri qaşınması ilə heç mübarizə aparmısınız? Sənin üçün nə işlədi?\nMikroşəkilləri necə böyütmək olar\nMöhtəşəm yeni Yupiterin yaxın planı\nYarasaların itirilməsi kənd təsərrüfatına ziyan vuracaq


Bakıda maklerdən ilginc təklif: “Ya pulu qaytar, ya da hər gün mənimlə cinsi əlaqədə ol”\n29 İyun 2017 16:59\nBakıda qəribə hadisə yaşanıb. Hadisə ilə bağlı sosial şəbəkələrdə görüntülər yayılıb.\nNaxçıvandan Bakıya köçən Ləman adlı qadın ev alqı-satqısı ilə məşğul olan şəxsdən, xalq dili ilə desək, maklerdən ev alıb. Tərəflər 42 min manat qarşılığında razılaşıblar. Qadın hissə-hissə 34 min manat verib və qalan 8 mini də 2 ay sonra evi təhvil alanda verəcəyini bildirib. Lakin tikinti prosesi uzanıb və nəhayət il yarımdan sonra hazır olub. Bu zaman qadın övladı ilə birlikdə evə köçüb. Narazılıq isə bu məqamda başlayıb. Belə ki, makler qalan 8 mini istəsə də, qadın evdə çatışmazlıqlar olduğunu və onları tamamladdıqdan sonra pulun qalanını verəcəyini deyib. Makler qadına əcaib bir təklif edib: “Pulu ödəyə bilmirsənsə, hər gün mənimlə cinsi əlaqə ol”.\nPublika.az-ın məlumatına görə, qadın bildirir ki, evdə bir çox işi özü görüb:\n“Evə köçməmiş hamamı özüm təmir etdim və oboyları özüm çəkdirdim. Ona dedim ki, evi tam hazır et, sonra pulunu al. O etiraz etdi ki, ev hazırdır. Sonra gəlib evin işıq xəttini kəsdi. İndi şam işığında yatırıq. Qapını lomla qırıb evə girdi, məni döydü. Sonra dedi ki, pulumu vermirsənsə, əvəzində hər gün gələcəm sizə, gündə bir dəfə mənimlə cinsi əlaqədə olmalısan”.\nMakler isə məsələni tam başqa cür izah edir:\n“Qadın mənə dedi ki, Naxçıvda evimi satmışam. Əlimdə 20 min manat pul var. Mənə burda ev tik, qalan pulu da gətirəcəm. Mən də razılaşdım. Torpaq öz adıma idi, 2 aya evi tikib təhvil verdim. Amma sənədləri Ləmanın adına keçirmədim. Ona görə ki, hələ ondan alacağım var idi. O da məni aldatmağa başladı və pulu vermədi. Əvvəlcə 20 min, 1 ay sonra 14 min manat pul verdi. İndi isə qalan 8 mini vermir. Evinə gedəndə üstümə bıçaq çıxarır, adam göndərir”.\nİstənilən halda məsələyə hüquq-mühafizə orqanları aydınlıq gətirəcək.


Aptamil 3 Pronutra Advance Transition Milk 800g - ASFO Mağazası\nAptamil 3 Pronutra Advance Keçid Südü 800g\nYadda saxla € 2,82\nAptamil 3, şaxələndirilmiş bir pəhrizin bir hissəsi olaraq, 9 aydan bəri, tibb bacılığının sonuna qədər körpələr üçün uyğun bir süddür.\nKörpənizə düzgün inkişaf üçün lazım olan bütün qidaları verən qidalanma baxımından balanslı bir qarışıqdır.\nPronutra və ticarət; Advance, prebiyotiklərin qarışığı (scGOS / lcFOS (9: 1)) və HMO Posbióticos 3'GL (3'Galactosil laktoza). Bu bənzərsiz birləşmə bağırsaq mikrobiota vasitəsi ilə möhkəm bir immunitet sisteminin inkişafını və fəaliyyətini təşviq edir.


Sifariş Əla элитная бизань açıq taktiki üç крисс / мр7 jurnalı sinə rig ov hərbi avm aksesuarlar üçün patron çantalar \_ Ov < OnlineDiscount.news\nOv\tAna Səhifə - Ov>Əla элитная бизань açıq taktiki üç Крисс / МР7 jurnalı sinə Rig ov hərbi Avm aksesuarlar üçün patron çantalar\nƏla элитная бизань açıq taktiki üç Крисс / МР7 jurnalı sinə Rig ov hərbi Avm aksesuarlar üçün patron çantalar\n﷼1 050 941\nMaterial: Hərbi 1050D neylon\nNövü: Taktiki üç çantalar\nÇəki: 0.23 KG\nFirma Adı : ƏLA ЭЛИТНАЯ БИЗАНЬ\nStil: Açıq Ov Klip\nModel Nömrəsi: Крисс\nOla bilər, bizim qiymətləri ən aşağı,lakin biz həmişə saxlayırıq istehsal yüksək keyfiyyətinə zəmanət istehsalı. Biz götürürük ki, şəkil ilə real məhsul sizin üçün link aşağıdakı kimi edin faktiki mal halda incə rəng arasında fərq şəkillər və faktiki məhsul və ya hər hansı bir səhv.\nXüsusiyyətləri: suya geyimi, sürətli qurutma qoymaq olar МР7 aksesuarlar Крисс, taktik fənər, taktiki teleskopik çubuqlar və digər maddələr. Görə sisteminin MOLLE əlavə edilə bilər бронежилет və s. üçün Uyğun açıq CS, ov və digər fəaliyyət növlərinin\nTexniki xüsusiyyətləri: Material: 1050D hərbi neylon rəng: qara/boz/camo/hacks çəki: 0.23 kq\nQeyd: bütün məhsulları mağaza istisna olmaqla, xüsusi təlimat.\nDaxil deyil hər hansı bir aksesuar ya elementləri. Fiziki Ekran\nBu məhsul daxil deyil oyuncaq daraq götürülmüşdür,bu, sadəcə, bəzək yalnız.\nÜçün təşəkkür edirik, sizin gəlmək! Sizə xoşbəxt ola təcrübə покупкы!\nEtiketlər: охотничья bag şef, jurnal Avm, jurnal Avm, Ucuz ov bag şef, Yüksək keyfiyyətli jurnal Avm, Çin Avm təchizatçılar jurnal


Depressiyadan azad olmağın üç psixoloji yolu - İQTİSADİYYAT - 2021\nDepressiyadan əziyyət çəkirsinizsə və ya əziyyət çəkirsinizsə, tək deyilsiniz. Dünyada 264 milyondan çox insan bu yolu gəzir. Bir çox insan ömrü boyu ən azı bir dəfə ağır klinik depressiya epizodu yaşayacaq və daha çox insan "qara it" lə ömürlük mübarizə aparacaq. Müasir elm hələ də depressiyanın əsas səbəblərini anlamır və bu həyati təhlükəli vəziyyət haqqında çox şey sirr olaraq qalır, amma mənəvi yolda olanlar üçün depressiyanın psixo-mənəvi səbəblərini daha yaxşı başa düşmək bizə kömək edə bilər. şəfa vermək\nDepressiya burada və ya orada yalnız acınacaqlı bir gün və ya xəyalınızdakı işi, oğlanınızı və ya evinizi ala bilmədiyiniz üçün bir məyusluq deyil. Hər kəsin xoşagəlməz bir günü ola bilər və biz hamımız bunu edirik, amma bundan artıqdır. Depressiyadan əziyyət çəkən birisi hər gün ümidsizliklə mübarizə aparır. Bütün sevinc hissini itirirsən və istifadə etdiyin şeylər mənasızdır. Yata bilmirsən ya da çox yatırsan. Siz yeyə bilməzsiniz, ya da çox yeyirsiniz. Sonsuz narahat olursunuz və daxili dialoqunuz daim mənfidir. Özünüzə qayğı göstərmək üçün mübarizə aparırsınız, daha az ailənizlə. Səhv etməyin: depressiya ciddi bir problemdir və bu, yalnız hər kəsin "həll edə biləcəyi" bir şey deyil.\nAntidepresanlarla bağlı problem nədir?\nAçıq deyim: mən həkim deyiləm və bu məqalə tibbi məsləhət üçün nəzərdə tutulmayıb. Depressiyadan əziyyət çəkən hər kəs fiziki səbəbləri müalicə etmək və ya istisna etmək üçün həkiminə müraciət etməli və tibbi məsləhətləri diqqətlə dinləməlidir. Bununla birlikdə, antidepresanlar tez-tez problemin bir hissəsi olur və həllin bir hissəsi deyil. Tez-tez dərindən təsirsizdirlər, dəhşətli çəkilmə və yan təsirləri ola bilər və SSRI antidepresanlarının xəstənin intihar riskini artırdığına dair cəlbedici dəlillər var.\nAntidepresanlar əksər insanlar üçün depressiyanın cavabı deyil. Niyə? Yuxarıda göstərilən səbəblərə əlavə olaraq antidepresanlar sadəcə depressiyanın əsas səbəblərini müalicə etmirlər. Bu dərmanlar, ümidsizlik hisslərinizi məhdudlaşdırmaq üçün beyində işləyir, ancaq əsas problemi həll etmək üçün heç bir şey etməzlər. Onları götürməyi dayandırsanız, depressiya hələ də davam edir. Bir çox insan depresiyanı azaltmaq üçün emosional bir iş görməli olduqlarının fərqinə varmadan, möcüzəvi bir müalicə olacağı ümidi ilə antidepresan dərmanlar qəbul edir.\nDepressiyanın psixo-mənəvi səbəbləri:\nRuhani baxımdan depressiya, demək olar ki, bir qaranlıq dövrü, işığın olmamasıdır. Artıq qaranlığın belə bir pisliyi yoxdur. Qaranlıq olmasa, işığı qiymətləndirməzdik; Qaranlıq olmasa, qış yuxusuna girməz, düşünməz və böyüməzdik. İnsan təcrübəsinin zəruri bir hissəsidir. Ruhani depressiya bir anda çox qaranlığa sahib olduğumuz zaman baş verir və bunun öhdəsindən gəlmək üçün mübarizə aparırıq.\nBu həddindən artıq qaranlığa səbəb olan nədir? Burada iki ehtimal var: daxili duyğular və xaricdən əmələ gələn duyğular.\nDepressiyaya səbəb olan daxili duyğular\nBu materialist dünyada bir çoxumuz yalana satılmışıq. Maddi müvəffəqiyyət, mükəmməl ailə həyatı, sözdə gözəllik standartları və imkansız dərəcədə mükəmməl həyat arzusunu qazandıq. İstər-istəməz əlimizə çata bilmədiyimiz zaman özümüzü dəyərsiz, günahkar, tənbəl, faydasız hiss edirik. Süni bir məqsəd güdmədən sadəcə "olmaq" üçün sadəcə mövcud olmağın kifayət olduğunu izimizi itiririk. Bu daimi uğursuzluq hissi həyatımızdan işıq və sevinc çəkir, bizi qaranlıq və ümidsizlikdən başqa bir şey qoymur.\nXaricdən əmələ gələn emosiyalar depressiyaya səbəb olur\nHəssas və yüksək dərəcədə məlumatlı bir insan üçün digər insanların mənəvi depressiyası tez bir zamanda özlərinə çevrilə bilər. Çətin bir mühitdə böyüdünüzsə və ya bir ailə üzvünüz depressiyanı yaşayırsa və ya kədərli həmkarlarınızla işləmisinizsə, bunu bilmədən özünüzü depressiya probleminin sürüşkən yamacında tapacaqsınız. Həyat ləzzət əvəzinə adi hala gəlir və inkişaf etmək əvəzinə yaşamağa başlayırsan.\nDepressiyanı yaxşılaşdırmaq üçün 3 psixo-mənəvi yol\nBirincisi, işığı axtarmağa başlayın. Bu, fərqli insanlar üçün fərqli şeylər ifadə edəcək, ancaq dünyadakı müsbət və ilhamverici bir dəyişikliyin bir hissəsi olmaq üçün şüurlu bir səy göstərin. Öz nəfsiniz və ya nəfs istəklərinizin əvəzinə başqa insanlar üçün bir şeylər edin. Bununla, vibrasiyanızı artırır və mənəvi depressiyanın qaranlığını layiq olduğu yerə səpərək müsbət enerjilərin həyatınıza qayıtmasını çox asanlaşdırırsınız.\nİşə gələndə, ya da mükəmməl əlaqəni tapanda və ya bu kilo verəndə depressiyadan çıxacağınızı düşünürsünüzsə, yanılırsınız. Bunlar səhv hədəflərdir və özünüzü onlara uyğun işləməyə məcbur etmək sizi daha da uğursuzluq və qəliz bir dövr üçün hazırlayır. Bunun əvəzinə həyatda daha razı və qidalandırıcı bir şeyə ehtiyacınız var və bu yalnız mənbə ilə mənbə ilə əlaqəli mənəvi hissdən qaynaqlana bilər.\nSizi çağıran inamı və ya mənəvi təcrübəni araşdırın. Bunun nə olduğu həqiqətən vacib deyil - daha yüksək bir titrəmədə hər hansı bir inam və ya hərəkət eyni məqsədə xidmət edəcəkdir.\nİkincisi, düşüncə və zehinlilik həm də ruhi baxımdan depressiyanı anlamaq və ona qarşı durmaq üçün əla vasitə ola bilər. Meditasiya içəri girməyə kömək edir və daxili nüvənizlə - ali mənliyinizlə əlaqə qurur. Yüksək mənliyiniz depressiyaya düşmür; orada döymək çətin olan bir qəbul və sükunət hissi tapacaqsınız.\nGündəlik həyatda diqqətli olmaq, tez-tez depressiyanı müşayiət edən narahatlığa qarşı çıxmağa kömək edir. Anı yaşadığınız anda, bu an üçün narahat olacağınız bir şey yoxdur və bu da depresif yükün çox hissəsini azad edir, çünki depressiyanın mənfi duyğuları və zəhərli enerjisi sadəcə tətbiq olunmur. Diqqətlilik, xüsusən özümüz haqqında mühakimə yürütməyə kömək edir. Diqqət, həmçinin qoşmaların sərbəst buraxılmasına kömək edir; Məsələn, müəyyən bir nəticəyə bağlılığımızı buraxdığımızda, qorxu və depressiyanı aradan qaldırmaq daha asan olur.\nÜçüncü yol Depressiyaya qarşı psixoloji-mənəvi, duyğularınızı azad edə biləcəyinizə əmin olur. Bunu bir jurnal, yaradıcı sənət əsəri və ya düşüncələrinizi başınızdan kənarda tökməyə imkan verən hər hansı bir fəaliyyət vasitəsi ilə edin. Duyğularınızı araşdırıb öyrənə biləcəyiniz açıq havada ifadə etmək vacibdir - depressiyanızın naxışlarını və tetikleyicilerini bu şəkildə aşkar edəcək və tədricən tələlərə batmamağın yollarını öyrənəcəksiniz.\nDepressiyaya verilən bu üç psixo-mənəvi reaksiya emosional bütövlük yoluna qayıtmağa kömək edə bilər. Bunlar, lazım olduqda borc və ya əlaqələr haqqında məsləhət kimi praktik addımlarla birlikdə nəzərdən keçirilməlidir.\nDepressiya hələ də anlamağı öyrəndiyimiz çox mürəkkəb bir problemdir, ancaq depressiyaya psixospital baxımdan yanaşma xəstəliyi və onun altındakı səbəbləri tapmaq və onlara qarşı uzun bir yol qət edir və bu problemi yaşayan hər kəs üçün yaxşı bir şey olmalıdır.\nVideo: Elnur Rüstəmov - Xəyanət baş verdikdə nə etməli?! (Iyul 2021).\nCopyright 2021 \_ Ətraf mühit və sosial ekologiya \_ Depressiyadan azad olmağın üç psixoloji yolu


Təhsil Nazirliyinin siyahısında olan 56 uşaq övladlığa verilib - Azinforum.az İnformasiya Portalı\nAna səhifə / Sosial / Təhsil Nazirliyinin siyahısında olan 56 uşaq övladlığa verilib\n2013-cü ildən bu günə kimi Təhsil Nazirliyinin övladlığa götürülən uşaqların mərkəzləşdirilmiş siyahısında olan 5-16 yaş arası 56 uşaq övladlığa verilib.\nTəhsil Nazirliyindən Azvision.az -ın sorğusuna cavab olaraq bildirilib ki, övladlığa verilən uşaqlardan 32-si qız, 24-ü oğlandır.”2013-cü ildən bu günədək övladlığa verilmiş 9-16 yaş arası 9 uşağın (5-i oğlan, 4-ü qız) övladlığı ləğv edilərək dövlətin himayəsinə qaytarılıb. Səbəblər arasında əsasən valideynlik bacarığının, uşağa yeni həyat tərzinin uyğunlaşdırılması üçün şəraitin yaradılması üzrə təcrübənin olmaması, uşağın yaş psixologiyasının nəzərə alınmamasını, təmkinsizlik, laqeyd münasibəti qeyd etmək olar”.\nMəlumatda, həmçinin qeyd edilib ki, 2013-cü ildən bu günədək şəhər (rayon) icra hakimiyyətlərinin qəyyumluq və himayə komissiyaları tərəfindən ilkin uçota alındıqdan sonra 154 nəfər uşaq övladlığa götürməyi arzu edən vətəndaş Təhsil Nazirliyinin siyahısına alınıb. Uşaqlar yad ailələrə övladlığa verilib.\nTəhsil Nazirliyindən sorğusuna cavab olaraq bildirilib ki, övladlığa verilən uşaqlardan 32-si qız, 24-ü oğlandır.”2013-cü ildən bu günədək övladlığa verilmiş 9-16 yaş arası 9 uşağın (5-i oğlan, 4-ü qız) övladlığı ləğv edilərək dövlətin himayəsinə qaytarılıb. Səbəblər arasında əsasən valideynlik bacarığının, uşağa yeni həyat tərzinin uyğunlaşdırılması üçün şəraitin yaradılması üzrə təcrübənin olmaması, uşağın yaş psixologiyasının nəzərə alınmamasını, təmkinsizlik, laqeyd münasibəti qeyd etmək olar”.\nÖncəki Naxçıvan DİN 95 illik yubileyini qeyd edir\nNövbəti Cəbhədə atəşkəs 20 dəfə pozulub


“Əyildim, bıçaq başımı sıyırıb keçdi...” – “Qurd”un qəzəbi, aktrisanın çin olmayan arzusu, 42 ilin sirri » Ulduzumsan.az\nTarix: 25-09-2019, 11:28\n“Arxadan vurulan zərbə” 1977-ci ilin filmidir. SSRİ Dövlət Təhlükəsizliyi orqanlarının 60 illiyinə həsr olunub. Elçinin "Ox kimi bıçaq" povesti əsasında, onun ssenarisi ilə çəkilib. Arif Babayevin rejissor işidir. Ali kateqoriyalı filmlər siyahısındadır. Sovet filmləri kateqoriyaya bölünürmüş, həm çəkildiyi texniki və yaradıcı göstəricilərinə, həm də prokatdakı “nüfuzuna” görə. O vaxtın statistikasına görə, “Arxadan vurulan zərbə”yə SSRİ-də 17 milyon adam baxıb.\nFilm Əhməd Qəmərli adlı sovet çekistinin müəmmalı şəkildə qətlə yetirilməsindən və bu cinayət işinin araşdırmasından bəhs edir. Bütün sovet filmləri kimi, quruluşun ideologiyasının təbliğatıdır.\nHəmin il – 1977-ci ildə “Azərbaycanfilm”də irili-xırdalı, sənədli-bədii, qısametrajlı, tammetrajlı və cizgi filmi də daxil olmaqla, 50 film çəkilib. İndi başımıza gəlsin.\nFilm Qax, Şəki, Zaqatala ərazilərində və kinostudiyanın pavilyonunda çəkilib.\nFilmin maraqlı kadrlarından biri Hüseynovun arxadan bıçaqla vurulması, daha doğrusu, az qala, vurulduğu səhnədir. Rafiq Əzimovun oynadığı obrazın başını əyməsi ilə atılan bıçağın ağaca saplanması bir olur. Riskli səhnədir.\nRafiq Əzimov deyir, bıçaq atanı sirkdən gətirmişdilər: “10 metrdən dəfələrlə atdı, bıçağı birbaşa hədəfə dəydi. Amma kadrı çəkəndə az qala başıma sancılmışdı. Üçüncü kadrda “Əyil” işarəsində, deyəsən, mən də bir az gec əyilmişəm, bıçaq başımı sıyrılıb keçib. Çəkiliş dayandı, hamı yığıldı başıma, onda anladım ki, xətadan qurtarmışam. Arif Babayev dedi ki, anan namaz üstdəymiş, Əzimov. Həmin səhnə Qaxda çəkilib. Qəhrəmanın qatardan düşdüyü hissə isə Xaçmazda”.\n“Qurd Cəbrayıl”ı atla qovub yaxalamaq istədikləri ərazi Pirəküşküldü. Bəzi kadrlar isə Qubanın Nügədi kəndində çəkilib. Pirəküşküldə çəkilişlərdə cıdır atları olub, amma Nügədidə kəndin atlarını çəkilişə cəlb ediblər. Rafiq Əzimov deyir, onlarla peşəkar cıdır atlarının kəskin fərqi bizi çox yordu, həm də təhlükəli idi.\nPirəküşkül demiş, filmdə nəzərimi bir fakt cəlb etdi. Həmin atçapma səhnəsi eyni dövrdə - 70-ci illərdə çəkilən bir-neçə filmdə var. “7 oğul istərəm”, “Axırıncı aşırım” , “Qatır Məmməd” və sair. Hər üç filmdə o kadrlar hamısı eyni yerdə - Pirəküşküldə çəkilib. Aktyorlar bu barədə dəqiq fikir deyə bilmədilər, xatırlamırlar.\nAktyorlar filmdə atları özləri çapırlar. Həmin aktyorlar bu filmdən əvvəl çəkildikləri “7 oğul istərəm” filminin çəkilişlərindən əvvəl atçılıq təlimlərinə gedib at çapmağı öyrəniblər.\nAmaliya Pənahovanın Ziba rolunda səhnələrinin çəkilişi bir həftəyə başa gəlib.\nOnun çəkilişləri bir həftə ərzində Şəkidə olub. Yalnız polis məntəqəsindəki dindirmə səhnəsi pavilyonda aparılıb.\nEyni vaxtda aktrisa “Gün keçdi” filminin sınaq çəkilişlərində iştirak edirmiş. Ümidli imiş ki, o filmdə çəkiləcək və bundan imtina edəcək. Vəziyyət başqa cür olub, “Gün keçdi” filminin sınaq çəkilişlərindən Əsmər rolu üçün Leyla Şıxlinskaya seçilib. Amaliya xanım Ziba roluna razılıq verməli olub. Özü deyirmiş ki, onun üçün Ziba o qədər sadə və xırda rol imiş ki, aktrisa düşünüb nə isə əlavə etmək fikrinə düşüb. Zibanı milisə aparan maşını görəndə aktrisa “ə, bu nə maşındır gətirmisən, başqa maşın tapmadın?”, – deyə ssenaridən kənara çıxıb. Nəticədə obrazın ən maraqlı detalı da elə bu olub. Yəni o detalla filmdə yadda qalıb.\nAktyor Ənvər Həsənov: “Mən bütün çəkilişlərdə olurdum. Yəni çəkildim, çəkilmədim. Bazamız Şəkidə yerləşirdi. Şəki ilə Zaqatalanın arası 76 km idi. Gedib çəkilişi edib, yenidən bazaya qayıdırdıq. Məsələn, Qaxda, Zaqatalada olacaq 2-3 günlük çəkilişə görə hər şeyi ora aparmaq çətin idi. Ona görə də çəkilişimizi edib, Şəkiyə qayıdırdıq. Bəzən lazım olan məkanları Şəkidə tapa bilmirdik deyə, digər regiona gedəsi olurduq. Əsasən təbiət səhnələri üçün. Rafiq Əzimova bıçaq atılan səhnə Qaxda çəkilmişdi. Şahmar Ələkbərovun maşın sürdüyü, Cəbinin öldürüldüyü epizod Zaqatalada çəkilmişdi. Şəki dağlıq idi, Qaxda isə düz yollar çox idi deyə, müəyyən səhnələr orada olurdu. Əsas yerlər Şəkidə aparılmışdı.\n“Qurd Cəbrayıl”ın tutulduğu səhnədə mən, Şahmar, Həsən, Adil iştirak edirdik. O səhnədə Yusif müəllim elə oynadı ki, biz hamımız heyran qaldıq. Tutulandan sonra polis maşınına oturdulub aparılanda şüşədən baxması şedevr idi. Çəkiliş bitəndə Arif müəllim onu öpüb dedi ki, bundan yaxşı ola bilməzdi. Adam mimikaları ilə obrazı yaratdı. Burun pərlərini tərpətməsini mükəmməl oynadı. Sənətkardı də. Gündüzün belinə banka qoyduğu səhnə isə Bakıda pavilyonda olmuşdu”.\nFilmin çəkildiyi rayonlarda aktyorlara hədsiz diqqət və qayğı göstəriblər. Evlərindən yemək bişirib çəkiliş meydançasına gətirən kim, hər axşam evlərə samovar çayına dəvət edən kim. Kimisi aktyorlara bal pay verirmiş, kimisi hinduşka.\nFilmdəki tükürpədici musiqilərin bəstəkarı Xəyyam Mirzəzadədir. Film rəssam Elbəy Rzaquliyevin fırçasından kinoplyonkaya köçürülüb. Tammetrajlı bədii filmin ilk nümayişi 3 oktyabr 1978-ci ildə olub.\nMəşhur rejissor Bakıda çəkilən filmdən danışdı: “Sevə-sevə baxırdım”\nƏjdər İbrahimovun 100 illik yubileyidir\nBu ilin ən qorxulu filmləri məlum olub\nRejissorumuz beynəlxalq mükafata layiq görüldü


Şərin banallığı – Azlogos\nAşağıdakı yarpaq düşəndə, qoy yuxarıdakı yarpaq gülməsin, onun da növbəsi çatacaq.\nÇexovun “Sevinc” adlı balaca, kifayət qədər tanınmış hekayəsi var. “Sevinc” tanınmış hekayə olmasına baxmayaraq Çexovun ən zəif hekayələrindən biridir. Çexov çox hekayə yazıb. Onun zəif, hətta səydəş hekayələri çoxdur. Buna bir oxucu kimi normal münasibət göstərmək lazımdır. Yazıçının qələmindən çıxan bütün mətnlərin güclü alınması çətin məsələdir. Amma Çexovun təxminən iyirmi hekayəsi var ki, sadəcə dəhşətdir, ədəbiyyatın, peşəkarlığın, yığcamlığın son həddidir. Həmin hekayələrdə bir qram da artıq heç nə yoxdur. Mövzumuz Çexovun həyat və yaradıcılığı deyil. Qismət olsa, lənətə gəlmiş koronavirus imkan versə, yaxın zamanlarda ayrıca bir yazıda Çexovun həyat və yaradıcılığına geniş toxunacayıq.\n“Sevinc” hekayəsinin məzmununu qısaca olaraq belə ifadə etmək olar. Dimitri Kuldarov adlı bir adam həyəcanla, saçları dağılmış halda, yüyürə-yüyürə mənzilə girir, sevinə-sevinə, iftixarla, xoşbəxtcəsinə ata-anasına, bacısına, qardaşlarına bəyan edir ki, onun haqqında qəzetdə yazıblar, onun adı qəzetdə çəkilib. İndi onu bütün Rusiya tanıyır. Bütün Rusiya bilir ki, bu dünyada Dimitri Kuldarov adlı adam yaşayır. Dimitri Kuldarov hətta adı çəkilən qəzeti bir əziz xatirə kimi saxlamaq fikrindədir.\nƏlbəttə, aydın məsələdir, Kuldarovun adı qəzetdə yaxşı mənada çəkilməyib. Qəzetdə Kuldarov haqqında bunlar yazılıb: “Dekabrın iyirmi doqquzunda, gecə saat on birdə kollec registratoru Dimitri Kuldarov Malaya Bronyaya küçəsində, Kozixinin evində olan çaxır dükanından kefli halda çıxarkən ayağı sürüşüb, burda duran Yuxnov qəzasının Durakin kənd sakini, xizəkçi İvan Dratovun atının altına yıxılmışdır. Hürkmüş at Kuldarovun üstündən keçmiş və içərisində ikinci gild Moskva taciri Stepan Lukovun olduğu xizəyi onun üstündə çəkib aparmışdır. At küçə ilə qaçmağa başlamış və dalandarlar tərəfindən saxlanılmışdır. Kuldarov bihuş halda polis dairəsinə aparılmış və həkim tərəfindən müayinə edilmişdir. Peysərinə endirilən zərbə yüngül hesab edilmişdir. Baş verən hadisə haqqında protokol yazılmışdır. Zərərdidəyə tibbi yardım göstərilmişdir… ”\nYoldaş Toğrul Maşallının “MSK sərgüzəştlərim” yazısını oxuyanda Çexovun “Sevinc” hekayəsini xatırladım. “MSK sərgüzəştlərim” yazısından bir hissə:\n“… küçədəki aksiyaçılar pilləkənlərdə oturmağa qərar verdilər. Nəticədə mühafizənin demək olar ki, bütün əməkdaşları küçəyə axışdı. Nə baş verdiyinə dair heç bir məlumatım yox idi, amma içəridə qalan işçilər hadisələri mühafizə kameraları vasitəsilə yox, Facebook-da açdıqları live stream vasitəsilə izləyirdilər. Maraqlıdır ki, girişdə yapışdırılmış elanda “MSK işçilərinə iş yerində smartfonlardan istifadə qadağandır” yazılsa da, əlində smartfon olmayan bircə işçi gözə dəymirdi. Halbuki, binaya daxil olan şəxslərə dair heç bir qadağa, qayda mövcud olmadığı halda mühafizə hamıdan telefonlarını təhvil verməyi tələb edirdi. Bu məsələnin mübahisələndirilməsi uzun çəkəcəyinə görə, heç girişmədim. Sadəcə müvafiq iradımı işçilərə çatdırdım, onlar da cavablandırmağa bir bəhanə tapa bilmədilər. Mühafizə işçiləri isə facebook-dakı live streamlərdə özlərini axtarır, tapanda çox sevinirdilər (yəni onların keçirdiyi emosiyanı başqa cür təsvir etmək çətindir).”\nİllər əvvəl (bu lap çoxdan olub) ölkədə baş verən hadisələrin, belə deyək, ölkə həqiqətlərinin adamlara çatdırılmasının vacib olduğu haqqında düşünürdüm və andıra qalmış qələmimi süngüyə çevirib, bu istiqamətdə öz tərəfimdən bacardığım qədər axmaqcasına, əbəs yerə tər tökürdüm. Sonradan, günlərin bir günü adamların ölkə həqiqətlərini çox gözəl, yerli yataqlı, əllərinin içi kimi bildiyi nəhayət küt, avam başıma çatdı. Hətta onlarla müqayisədə ölkədə baş verənlər haqqında daha az məlumatlı olmağım mənə aydın oldu. Gəlin əyri oturaq, düz danışaq, bir ölkədə yaşayıb orda baş verənlər haqqında necə məlumatsız qalmaq olar. Əgər övladın uşaq bağçasına, məktəbə gedirsə, yolun xəstəxanaya, məhkəməyə düşürsə, deməli, ölkənin vəziyyəti sənə tam aydın olmalıdır.\nSual oluna bilər, əgər ölkədə baş verənlər hamıya əyandırsa, hamı ölkə həqiqətlərindən agahdırsa, adamlar niyə bu ağır həqiqətlərdən nəticə çıxararaq ortaya ictimai-siyasi məzmunda iradə qoymurlar. Məsələ ondadır ki, ölkə vətəndaşlarının böyük çoxluğu ölkədə baş verənlərə tam laqeyd münasibət göstərməkdədir. Onların heç nə vecinə deyil. Ümumiyyətlə, vecsizlik, laqeydlik, lağlağı, ağa qara, qaraya ağ demək, sırtıqlıq, həyasızlıq, yaltaqlıq, zorakılığa zərurət donu geyindirmək artıq normaya, böyük çoxluq tərəfindən həyat tərzinə çevrilib və onları utandıracaq, papaqlarını qabaqlarına qoyub düşündürəcək heç bir söz yoxdur.\nTarix bu laqeydliyin, total vecsizliyin, total həyasızlığın, yaltaqlığın necə lazımdır cavabın verməsə, deməli, bu dünyada bir qram ədalət deyilən şey yox imiş. Tarix bu total laqeydliyin, vecsizliyin, yaltaqlığın cavabını verməlidir və yəqin ki, verəcək. Uzağa getməyə ehtiyac yoxdur, elə iyirminci əsrdə tarix dəfələrlə total vecsizliyin, laqeydliyin necə lazımdır cavabını verib. Rusiyada, Almaniyada, İranda… İnsanlar elə düşünürlər ki, laqeydlik göstərməklə, vəziyyətdən istifadə edib maddiyyat adına xırda-xuruş əldə etməklə qoca tarixi aldadırlar. Qoca tarix isə müdrükcəsinə, təmkinlə adamları seyr edir, sonra birdən, günlərin bir günü öz cavabını verib, onlara həyatı başa salır. Burda gözlə görülməyən, əllə tutulmayan cavab nəzərdə tutulmur. Gözlə görülməyən, əllə tutulmayan cavab Azərbaycana tarix tərəfindən çoxdan, ən azı on il əvvəl verilib. Bunu bilənlər bilir. İndi kimsə bilib, görüb, hiss edib bunu dilə gətirirsə, kimsə hansısa səbəblərə görə dilə gətirmirsə bu, məsələnin başqa tərəfidir. Tarixin cavabı dedikdə biz burda həqiqi, ciddi, əllə tutulan, gözlə görülən cavabı nəzərdə tutmaqdayıq. Elə bir cavab ki, hətta ən qalınqabırğa, hətta ən gönüqalın adam da onu şəxsən öz dərisində necə lazımdır hiss etməlidir.\nAzərbaycanda kitab oxunurmu?\nAllaha ən sadə və ən səmimi yalvarış məkanı\nKöhnə və yeni nağıllar\nSSRİ – Əfqanıstan müharibəsi və qara lalələrdə daşınan 200 saylı yüklər\nSüni intellekt: Aktyor necə robota çevrildi\nSeymur Baycan too\nGülüstan və Türkmənçay müqavilələrinin müsbət tərəfləri\nƏlifba kitabı haqqında\nQadın dar ağacına gedirsə, tribunaya çıxmaq haqqı da olmalıdır\nZərərli və zəhərli dərdlər haqqında\nPandoranın qutusunda nə vardı?\nAzərbaycan teatrının “covid-drama”sı\nHəddən çox penis\nBakı erməniləri: Qarabağın qurbanları\nXəlil Rza və erməni yazısının banisi\nPianoçu Zakir Əsədov: “Hamının çaldığı havaya oynamalısan”


Sahibkarlar dəmir yolu tariflərindən narazıdır – 180 manat əvəzinə 700 dollar…\n29/01/2019 - 14:37 1 252 1 0\n“Yaz-payız aylarında nəqliyyat vasitələrinin çatışmazlığı səbəbindən kənd təsərrüfatı məhsullarını dəmir yolu ilə ixrac edirik”.\n“Report”un məlumata görə, bunu bu gün “Şəmkir Food Export” şirkətinin direktoru Tahir Hüseynov “Regionların 2014-2018-ci illərdə sosial-iqtisadi inkişafı Dövlət Proqramı”nın icrasının yekunlarına həsr olunmuş konfransda bildirib.\nO, dəmir yolu ilə daşınma xərclərinin yüksək olmasından şikayətlənib: “Məhsulları Yalama stansiyasından dəmiryolu ilə Dağıstana daşıyırıq, ordan da yüklər yerli maşınlarla daşınır. 2008-ci ildə dəmir yollarında rəqabət var idi. Məsafə yaxınlığına görə məhsulların daşınması üçün Xudat və Yalama stansiyalarından istifadə edilirdi. Amma Xaçmaz stansiyasından istifadə edilmirdi. Stansiya rəisi olan şəxs hansısa imkanlarından istifadə edib yenilik etdi. Daşınma haqqı 101 km üçün 700 dollar müəyyən edildi. Üstəlik, vaqonların icarəyə götürülməsi haqqı 800 dollar müəyyənləşdirildi. Amma bu gün Xudat stansiyasından sərhəddə qədər 21 km yük daşıyırıq. Ona görə biz hər vaqondakı 50-55 ton yükə görə hardasa 700 dollara yaxın pul ödəyirik. Əslində isə 180 manat ödəməliyik. Dəmiryolunda daşıma ilə bağlı “ADY Express” və başqa şirkətlər yaradılıb. Ötür-ötürlə daşınma qiymətləri qalxıb. Sərhəddən Dərbəndə qədər məsafə 50 kilometrdir. Buna görə isə 350 dollar ödəyirik. 2018-ci il bitib və vaqonlar boş qalıb deyə böyük cərimələr yazılıb”.\nİqtisadiyyat naziri Şahin Mustafayev isə deyib ki, bu həftə ərzində “Azərbaycan Dəmir Yolları” QSC-nin rəhbərliyinin iştirakı ilə görüş keçiriləcək: “Tariflərin müəyyən olunması təbii ki, qurumun səlahiyyətindədir. Amma bu məsələlərlə bağlı görüş keçirərik və problemi yoluna qoymağa çalışarıq”.


Dünyanın 15 ən bahalı şəhərləri » Qadınla.Com - Qadınlar Birİncidir!\nDünyanın 15 ən bahalı şəhərləri\nTarix: 14-08-2019, 21:00\nYenə də İsveçrə. Məntiqlidir ki, siyahımızın 3/1 hissəsini təşkil edən İsveçrənin daha bir şəhəri bu dəfə birincisi oldu. Nə deyə bilərik. Restoranda lanç 13 dollar, nahar isə 80 dollara başa gələcək. Teatr və nəqliyyat xərclərinin heç demirik. Qismət olar kinoteatr bileti almağa pulumuz çatar (yolu piyada getmək şərəti ilə)\n2.Böyük Kayman, Kayman adaları\nBöyük Kayman şəhər deyil. Bura Kayman adlarının paytaxtı Corctaun şəhərinin yerləşdiyi üç ən böyük adadan biridir. Təəccüblənməyin ki, hansısa uzaq ada ölkəsinin paytaxtı bizim siyahıda 2-ci yerdə qərarlaşıb. Dünyanın 50 ən böyük banklarından 43-ü məhz burada yerləşirlər. Ofşor bankları isə heç saymırıq. Siz burada da normal qiymətə kirayə ev tapa biləcəksiniz, lakin məhsullar və xidmətlərin qiyməti çox yüksəkdir. Restoranda yemək yeməyi isə bir dəfəlik unudun.\nBizim sevimli İsveçrəyə yenə qayıtdıq. İsveçrənin əhali sayına görə 2-ci olan Cenevrə şəhəri dünyanın “ən bahalı şəhərlər” üçlüyünə daxildir. Bunun da öz səbəbləri var. Şəhər həyat səviyyəsinə görə dünyada 3-cü şəhərdir. Lakin bu səviyyə üçün pul ödəmək lazımdır. Şəhərdə adi nahar 25 dollaradır. Həkim müayinəsindən keçmək də ucuz deyil. Ona görə çalışın Cenevrədə xəstələnməyin. Siz Cenevrədə normal qiymətə ev tapa bilərsiniz, lakin orada yaşamaq tamam ayrı nağıldır.\nABŞ-da yaşayış xərcləri Nyu-Yorkdan da baha olan şəhər var. İnanmırsınız? O, zaman San-Fransiskoya xoş gəldiniz. Bəli burada yaşamaq daima günəş altında olmaq və şənlənməkdir. Amma əgər siz qalın pul qabı sahibisinizsə. Ələxsus kirayə haqqı burada bir çox ailənin büdcəsini məhv edir. Adi bir nəfərlik nahar yeməyinin qiyməti 16 dollardır. Ona görə də bu şəhərdə olsanız pulunuzu düzgün xərcləyin.\nRayonundan asılı olmyaraq Manhetten və ya Kvins Nyu-Yorkda kirayə haqqı astronimik qiymətədir. Teatra getməsəniz yaxşıdır, nəqliyyat da bahadır və onun qiyməti hər il durmadan artır. Ümumilikdə Nyu-Yorkda yaşamaq zövqvericidir. Lakin orada yaşamağa pulunuz da çatmalıdır.\nABŞ-ın paytaxtı ucuz şəhər deyil. Kirayə əl çatan olduğu halda, misal üçün teatra 2 bilet 250 dollara başa gələ bilər. Eyni zamanda ABŞ-ın digər şəhərlərinə nisbətdə Vaşinqtonda ictimai nəqliyyat qiymətləri daha çoxdur. Əgər sizin şəxsi maşınınız yoxdursa yolunuz əvvəlcədən müəyyənləşdirib, piyada getsəniz qənaət etmiş olacaqsınız\nBir çox insan Londonda yaşamağa can atır. Axı bu şəhər qədim tarix və mədəniyyət ocağıdır. Amma orada yaşayış qiymətlərini bildikdən sonra ora köçmək həvəsiniz bir qədər azala bilər. Londonda ev kirayəsi qiymətləri orta-yaxşı olsa da bütün digər xərclər sizin büdcənizi məhv edə bilər.\n8.Honq – Konq\nİsveçrədən çıxaq, keçən Asiyaya. Daşınmaz əmlak Honq – Konqda çox bahadır. Tam mebelli, evin kirayəsi aylıq olaraq 5000 dollara başa gələcək. Təsəvvür edirsiz, təkcə yaşamaq üçün ayda 5 min dollar xərcləmək lazımdır.\nİsveçrənin daha bir bahalı şəhəri. Burada 12 ədəlik yumurta qutusu 7, klassik geyim dəsti 200, kokteyl isə 16 dollaradır. Lakin siyahımızdakı digər şəhərlərə nisbətdə Bazeldə kirayə haqqı və nəqliyyat elə də baha deyil.\nLozannada toyuğun döş ətinin yarım kiloqramı 11 dollaradır. Dəri ayaqqabı və ya paltar almaq sizə 175 dollara başa gələcək. Adi cins şalvar isə təqribən 100 dollaradır. Yaxşı fitnes-kluba üzvlük haqqı da 100 dollar dəyərindədir.\nBern bizim ən bahalı şəhərlər siyahısında olan İsveçrənin ən ucuz şəhəridir. Burada yumurta qutusu 6 dollar, 15 dəqiqəlik həkim müayinəsi isə 107 dollaradır. Cins şalvar isə həkim müayinəsindən cəmi 3 dollar (110) bahadır. Maraqlıdır İsveçrədə qiymətlər nəyə əsasən tənzimlənir?\nBaha qiymətlər ərazisi olan Osloya xoş gəldiniz. Adi lanç 197 kronadır (23 dollar). Ev kirayəsi qiymətləri bir o qədər çox deyil, lakin kişi salonuna bir gediş sizə 60 dollara başa gələ bilər. Ondansa saçınızı uzadın. Uzun saç Norveçdə çox populyar stildir .\nSinqapurda qiymətlər Yaponiyadakı kimi buludlara çatır. Bir nəfərlik naharın qiyməti 9-12 dollar, aylıq kirəyə haqqı isə 3000 dollardır. Ancaq adi bir geyim 84, yeni avtomobil isə 100 min dollar qiymətinə gəlib çata bilər.\nQəribədir ki, Tokio ən bahalı şəhərlər 5-nə daxil deyil, ancaq istənilən halda burada yaşamaq ucuz deyil. Qiymətlər təqribi Sidneylə eyni səviyyədədir. Şəhər mərkəzində lanç sizə 979 yenə (9 dollara) başa gələcək. Bir tərəfdən baxsaq elə də qorxulu deyil.\nSidney sizə müxtəlif təkliflər təqdim edə biləcək gözəl bir şəhərdir. Lakin eyni yerə pul nöqteyi-nəzərindən baxsaq ora köçməsəniz yaxşıdır. Şəhər ən ucuz yemək sizə 10-15 dollara başa gələcək. Sidneydə paltarlar da bahadır. Adi cins şalvarın qiyməti 100 dollara qədər çata bilər. Yaşamaq üçün kirayə evlərə gəldikdə orta aylıq kirayə qiyməti 3000 dollardır. Şəhərin mərkəzi və ya kənarından asılı olmayaraq qiymət bir o, qədər də dəyişmir. Nəqliyyat xərcləri də sizin büdcənizə mənfi təsir göstərəcək.\nDünyanın ən bahalı 5 ətri\nHer biri gedib gezmek isdeyirem.Amma. nerde o gunler..\n15 avqust 2019 22:24\nEn sevdiyim seher agcebedidi hara getsemde oz evimden basqa yalandi daxmama olsun evimim ici olsun....gezmeye qerib olke olmeye agcebedi yaxsi\n15 avqust 2019 11:52\nGetmey isdediyim seher adlari var\n15 avqust 2019 11:08\nParis ne eceb yazilmayib. Ingiltere, Almaniya,Turkiye, Isvece getmek istediyim olkelerdi. Turkiyeni reallasdiraciq insAllah az qaldi.\n15 avqust 2019 08:17\nIngiltere ve parise getmek istiyirem turkuyeni gormek istiyirem tesekkurler\n15 avqust 2019 08:01\nYemeyim-içmeyim amma gezim... Ölürem gezmek, maraqlı yerleri görmek üçün.\nEn çox görmek istediyim yer Istanbul, Fransa, New Yorkdu. Uşaqlıq refiqem var mamasi gil Fransaya gedibler video atıb o qeder gözel yerdi )) Allah qismet elesin kim haranı isteyir oranıda görsün...\n14 avqust 2019 23:45\nƏn sevdiyim şəhər Fransadır. Amma siyahı əladır.\n14 avqust 2019 22:24\nVauuu gozel ve bahali seherlerdi.Siyahini oxudum.Bu haqda bir yerde oxumusdum.Bahali seherlerde yasamaq cox cetindir.Dubayin ve fransanin yoxlugu hiss edilir.Onlarin adininda siyahida olmasini isterdim\n14 avqust 2019 22:17


Dünyanın ən zəngin insanları - İki sahil\n28 oktyabr 2020 09:13 Bütün xəbərlər Haqqımızda Əlaqə\nMəşhur "Hurun” reytinq agentliyinin apardığı son araşdırmalarına görə, dünyada milyarderlərin ümumi sayı 346 nəfər artaraq, 2816 nəfərə çatıb. Bu məqalədə sizi dünyanın ən zəngin insanlarının bəzilərilə tanış edəcəyik.\nStiv Ballmer 1956-cı ildə ABŞ-nin Detroyd şəhərində anadan olub. Onun anası İsveç mühaciridir, anası da yəhudidir.1986-ci ildə "Microsoft"un reklamında rol alan amerikalı iş adamı 2000 -ci ildə həmin şirkətin direktorlar şurasının sədri seçilir. 2000-2014-cü illər arasında “Microsoft” şirkətinin baş direktoru vəzifəsini icra eden Stiv Ballmer 2006-ci ildə "Forbes" jurnalında ən varlı insanlar arasında 84-cü sırada yer alır. Hal-hazırda onun sərvəti 67 milyard dollardır.\nMukeş Ambani Hindistan əsilli sahibkar olmaqla yanaşı, öz ölkəsinin ən zəngin adamı sayılır. O, 19 aprel 1957-ci ildə Yəməndə anadan olub.Hindistanın özəl sektorunda fəaliyyət göstərən “Reliance Industries” şirkətinin əsas sahibidir. Mukeş Ambani 2008-ci ildə "Forbes" jurnalında ən varlı hindli kimi yer alıb. Onun sərvəti təxminən 64,6 milyard dollardır.\nLarri Peyc “Google” sisteminin təsisçilərindən biridir, bir neçə il dalbadal dünyanın ən zəngin insanları siyahısına daxildir.Onun sərvəti 66 milyard dollardır.\nSergey Brin hesablama texnikası, informasiya texnologiyaları və iqtisadiyyat sahəsində fəaliyyət göstərən sahibkardır. O, həmçinin “Google” axtarış sisteminin təsisçilərindən biri olmuşdur. Hal-hazırda sərvəti 68 milyard dollardır.\nKarlos Slimin əsas gəlir mənbəyi kommunikasiya sənayesidir, sahibkarın əsas aktivi “Grupo Carso” şirkətidir.O, həmçinin “Carlos Slim Institute of Health” adlı sağlamlıq fond-institutunun təsisçisidir.Bu institut şəkər və xərçənglə mübarizə işləri ilə məşğuldur. Meksikanın iqtisadiyyatına və təhsil sisteminə milyon və milyardlarla investisiya edir.Karlos Slimin hal-hazırda sərvəti 72 milyard dollardır.\nAmansio Orteqa – İspaniya əsilli milyarder, özündə dünyanın 88 ölkəsində fəaliyyət göstərən 6750 mağazanı birləşdirən “Inditex” şirkətinin keçmiş prezidentidir. Onun sərvəti təxminən 81 milyard dollardır.\nMark Çukerberg 14 may 1984-cü ildə Nyu York şəhərində anadan olub. Mark Çukerberg “Facebook” sosial şəbəkəsinin yaradıcılarından biridir, hal hazırda “Facebook Inc” şirkətinə rəhbərlik edir. 2018-ci ildə" Forbes" jurnalında 71 milyard sərvəti ilə dünyanın ən varlı insanları siyahısında 5-ci yerdə idi. Hal-hazırda Mark Çukerbergin sərvəti 84 milyard dollardır.\nUorren 10 ilin ən uğurlu investorlarından biridir. Onun tərəfindən yaradılmış sxem və qaydalar, qiymətli kağızlar bazarında əməliyyat aparan ticarətçilər üçün əsl dərsliyə çevrilib. Nyu-York maklerləri hətta deyirlər ki, birjada əməliyyat açarkən, özlüyündə sakitcə onun kitablarından sitatlar pıçıldasan mütləq bəxtin gətirməlidir. Amma çoxları onun bu sərvəti necə və hansı yolla qazandığını bilmir. Xeyriyyə ilə məşğul olur. Onun adı dünyanın ən zəngin adamları siyahısında ilk beşliyə daxildir. Çox maraqlıdır ki,Baffetin iş otağında hələ də kompyuter yoxdur: o bütün qərarları, köməkçinin onun üçün çap etdiyi, müəsissələrin maliyyə hesabatlarına, öz intuisiyasına və müəssisə sahibləri ilə söhbətlərə əsaslanaraq qəbul edir, birja icmallarına isə arxayın olmur. Bəlkə də ona görə o, sərvətinin 99%-ni 50 yaşından sonra qazanıb. 63,3 milyard dolların, 60 milyardını isə Baffet 60 yaşı tamam olandan sonra qazanıb.Hal-hazırda onun sərvəti 102 milyard dollardır.\n"Microsoft" şirkətinin yaradıcısı Bill Qeyts 28 Oktyabr 1955-ci ildə ABŞ-da anadan olub. Vəkil ata ilə müəllim ananın oğlu olaraq dünyaya gələn Qeyts , hələ on iki yaşında olan zaman özəl məktəbdə ilk dəfə informatika kurslarına yazılır. Boş zamanlarını əsasən kompyuter proqramları yazaraq keçirirdi. Tanıdıqları bir şirkətin böyük kompyuterini pul ödəmədən istifadə edə bilmək üçün məktəb yoldaşı Paul Allen ilə birlikdə istifadəçilər üçün proqram səhvlərini axtarıb tapırdılar. Beləliklə, kompyuter sahəsində ixtisaslaşan tələbələr 1972-ci ildə ilk şirkətlərini (Traf-O-Data) qurdular. Bu şirkət küçə hərəkətinin nizamlanması üçün proqramlar yazırdı və qısa müddətdə 20.000 dollar qazandılar. Artıq neçə ildir ki, gündəmə sərvəti, bahalı evi, etdiyi xeyriyyə yardımları ilə gələn Bill Qetsin şəxsi həyatı da iş həyatı kimi maraqlıdır. Evinin böyüklüyü 5000 kvadrat metr olan Qeyts otağında məşhur rəssam Da Vinçinin əlyazma kitablarını saxlayır. Saniyədə 250 $ qazanır və hazırda dünyanın ən zəngin insanıdır. "Microsoft"un səhmləri isə hər zamankı kimi yüksəlməyə və Bill Qeytsə sərvət qazandırmağa davam edir. Hal-hazırda onun sərvəti 106 milyard dollardır.\nBernard Arno Fransız iş adamıdır.O, 1949-cu ildə Fransada anadan olub.Məşhur “Louis Vuitton Moët Hennessy” şirkətlər qrupunun prezidentidir. Hal-hazırda onun sərvəti 117 milyard dollardır.\n1964-cü ildə Amerikanın Albuquerque şəhərində doğulan Ceff Bezos uşaqlığından bəri kompyuterlərə və yeni inkişaf edən texnologiyalarla maraqlanırdı. Uşaq vaxtı müəlliminə “İnsanların gələcəyi bu dünya ilə bağlı olmayacaq” deyən Bezos o yaşlardan etibarən kosmos mütəxəssisi olmaq istəyirdi. Sonralar xəyalını reallaşdırıb kosmos araşdırmaları şirkəti "Blue Origini" qurmazdan əvvəl Princeton Universitetinə qəbul olunub və kompyuter mühəndisliyi fakültəsini bitirmişdi. Məzun olduqdan sonra "Intel və Bell" Labs kimi şirkətlərdən təklif alsa da "Fitel" adındakı bir startuptda işə başladı. Hal-hazırda o, “Amazon.com” un təsisçisi və rəhbəri olmaqla yanaşı, “Blue Origin” aviaşirkətinin sahibidir.Onun sərvəti 140 milyard dollardır.


Təhqir və söyüşlərin hərəsi “1 qəikdən” DAVAMLI QARŞIDURMA\n11 Oktyabr 2018 14:33 (UTC+04:00)\nQurban Məmmədov: “İndi görürəm ki, çox düz etmişəm”\nSon günlər “Milli Şura”nın koordinasiya şurasının üzvləri - Eldəniz Quliyev, Rafiq Manaflı, Gültəkin Hacıbəyli və digərləri vaxtilə adıçəkilən qurumda təmsil olunmuş “hüquq müdafiəçisi”, hazırda Britaniyada yaşayan Qurban Məmmədova qarşı sosial şəbəkədə ən ağır ifadələrə söykənən təhqirlər yağdırırlar. Bu məsələdə AXCP sədri Əli Kərimlinin də söyüş qrupuna aid olan trollar hərəkətə keçərək, eyni istiqamətdə yol tutmaqdadırlar. SİA xəbər verir ki, sözügedən məsələ ilə bağlı müxalifətyönlü mediaya müsahibə verən Q.Məmmədov bildirib ki, onlara veriləcək heç bir cavabı yoxdur. O, dolayı yolla qaşrı tərəfləri dəli olmaqda suçlayıb və psixiki pozuntularının də həmin ifşaya dayandığını eyham vurub. “Onlara heç bir cavabım yoxdur”, deyə sözügedən müsahibəsində danışanQ.Məmmədov sözlərini belə əsaslandırıb: “Görünür, çox narahatdırlar. Bu ifşa prosesindən sonra onların keçirdikləri hissləri yaxşı duyuram. Keçmiş olsun”.\n“Keçirdikləri hissləri yaxşı duyuram, keçmiş olsun”\nMaraqlıdır ki, “hüquq müdafiəçisi” baş verənləri daha öncədən gözlədiyini də bildirib, eyni zamanda bu addıma getməsinə haqq qazandırıb: “Bu yola mən təsadüfən çıxmamışam. 25 illik müşahidələrimdən sonra qərara gəldim ki, Azərbaycanda bu gün müxalifət adı altında fəaliyyət göstərən bir dənə də olsun müstəqil qüvvə yoxdur. Təkbaşına, yalnız xalqın yardımı və köməyi ilə bu işi görmək qərarına gəldim. İndi görürəm ki, çox düz etmişəm”.\n“Sevinc Osmanqızını cəzalandıracam”\nOnu da qeyd edək ki, Q.Məmmədovun rəhbəri və təsisçisi olduğu, internet üzərindən yayımlanan “Azerifreedom” kanalının bağlanması ilə əlaqədar ABŞ-da yaşayan və “Milli Şura” ilə bağlılığı olan Sevnc Osmanqızı müvafiq yayım şirkətlərinə şikayət edib. Lakin Q.Məmmədov bu şikayətlərə rəğmən, digər vasitələrlə canlı yayıma çıxaraq, “Milli Şura” rəhbərlərini və onlara dəstək verənləri ifşa edəcəyini deyib. O cümlədən, Sevinc Osmanqızıya da barmaq silkələməyi unutmayıb. Belə ki, “kanalımız bağlanmayıb, 3 aylığa canlı yayım qadağan edilib”, deyən “hüquq müdafiəçisi” sözlərini bu cür ifadə edib: “Sevinc Osmanqızı şikayət edib ki, onun mənim haqqımda Cəmil Həsənli və Tofiq Yaqublunun iştirakı ilə yaydığı süjetlərdən istifadə etmişəm. "Youtube"un qaydalarına uyğun olaraq, şikayətçi şikayətini geri götürməsə, “Youtube” belə qərar qəbul edir. Canlı yayımlarımız Facebookda, "Azerifreedom" səhifəsində, eləcə də, “Odnoklassniki”, “VKontakte”, “Periskop” və əlavə 5 sosial şəbəkədə davam edəcək. Facebookda yayımlayandan sonra verilişlərimizi hazır video kimi "Youtube"a yerləşdirəcəyik”.\nLakin Q.Məmmədov S.Osmanqızını cəzalandıracağını da istisna etməyib. Qarşı tərəfin onun internet kanalı ilə bağlı şikayətini 3 saat ərzində geri götürməyə vaxt verdiyini, ancaq qarşı tərəfin onun xəbərdarlığına məhəl qoymadığını deyən Q.Məmmədov biildirib: “3 saat vaxta əməl etmədiyinə görə, mən də onu nə vaxtsa cəzalandıracam. İndi kimin kim olduğu bilindi”.\n“Əli Kərimli mənimlə "Zabitlər parkı"nda 2 saat söhbət edib”\n““Milli Şura”dan nə üçün çıxarıldınız?” sualını cavablandırn Q.Məmmədov eyni zamanda bildirib ki, o heç də həmin qurumdan çıxarılmayıb və ölkədə olduğu zaman AXCP sədri Əli Kərimli onu geri çağırmağa çalışıb: “Mən “Milli Şura”dan çıxarılmamışam. Məni “Milli Şura”ya qaytarmaq üçün Əli Kərimli mənimlə "Zabitlər parkı"nda 2 saat söhbət edib. Bunu deyənlərin (Cəmilin, Gültəkinin, Rafiqin və s.) əxlaqı yerində deyil...”\nBeləliklə, ona hücum edənlərin hər birinin xəyanətkar və satqın olduğunu önə sürən Q.Məmmədov onların hər birinin istənilən an arxadan zərbə vuracaq qədər xain olduqlarını bildirib: “Bunlarla müharibəyə getmək olmaz. Arxadan vurarlar”.


İsmət Qayıbov xatirələri | 24saat\nO həmişə qəlbimdədir\nQarakənddə törədilən faciəli hadisə hər dəfə yadıma düşəndə orada həlak olanlara Allahdan rəhmət diləyir, hadisədən üç ay əvvəl İsmət Qayıbovla olan bir əhvalatı xatırlayıram. Elə bilirəm həmin əhvalatı nəql etsəm onun geniş qəlbi, humanistliyi, öz millətini necə sevməsi, xalqına olan münasibəti indiki bəzi rəhbər işçilərə görk olar.BUNLARA DA BAXIN\n1991-ci ilin avqust ayı idi. Qızım pedaqoji instituta ( indiki universitetə) daxil olmaq üçün qəbul imtahanları verirdi. Ayın 20-də axırıncı imtahanı idi. Əvvəlki imtahanlardan olduğu kimi bu imtahandan da yüksık qiymət aldı. Ona görə də sevinci, fərəhi hədsiz idi. Şəhərin görməli yerlərləri ilə onu tanış etmək üçün axşamüstü gəzməyə apardım.\nEvdən çıxanda yolumuz Respublika Baş Prokurorluğu binasının qarşısından düşdü. Ordan keçərkən iki nəfər yaşlı kişi və qadının bir-birindən kənarda dayandığını gördüm. Bir az getmişdim gözüm binadan çıxıb pilləkanlarla iti addımlarla enən bir nəfərə sataşdı. Özü ilə bir dəfə də olsun üzbəüz olmadığım halda televiziya ekranlarında, qəzetlərdə şəkillərini çox gördüyüm İsmət Qayıbovu dərhal tanıdım. Yanında heç kim yox idi. Təəccübləndim, necə yəni baş prokuror cangüdənsiz, sürücüsüz tək-tənha binadan çıxıb gedir. Nə isə, pilləkanları yarıya kimi enmişdi ki, həyətdə dayanan kişi cəld ona yaxınlaşdı. İ.Qayıbov ayaq saxlayıb həmin kişi ilə əl tutuşdu, dərdini soruşdu. Bir jurnalist kimi çox maraqlandım. Qızama üz tutub dedim:\t-Sən get kənarda dayanıb məni gözlə.\nİsmət Qayıbov 10 dəqiqədən çox onu dinlədi. Sonra cibindən bloknot və qələm çıxardıb şikayətçinin adını, soyadını, ünvanını, şikayətinin nədən olduğunu qeyd etdi. Onlara yaxın olduğum üçün danışıqlarını aydın eşidirdim. Kişi çox razı halda təşəkkürünü bildirib ayrılan kimi qadın ona yaxınlaşdı. O, qadının qolundan tutub dedi: -Nənə, icazə ver, bu cavan qızımızı dinləyim sonra səni eşidərəm.\n-Yoldaş Qayıbov, o, mənim qızımdır, şikayətimiz yoxdur. Sadəcə buradan keçirdik.\nİ.Qayıbov qadını diqqətlə dinləyib onu razı yola saldı. Baş prokurorun bu işinə məəttəl qalmışdım. Dayandığım yerdən tərpənmək belə istəmirdim. Bir də gördüm ki, mənə tərəf gəlir. Əl verib görüşdü, gülümsəyib yoluna davam etdi.\t“Məmurlardan öncə millət vəkillərinin özlərini ixtisara salmaq lazımdır”\nRespublikanın baş prokurorunun şikayətçini pilləkanda ayaqüstü qəbul edib dərdlərini dinləməsi, şikayətləri ilə ətraflı maraqlanacağını deməsi məni valeh etdi, ona olan məhəbbətimi qat-qat artırdı. Belə kişini yaddan çıxarlb unutmaq olarmı? Qətiyyən. O, həmişə onu sevənlərin qəlbindədir.\nSərməst Seyidəliyev, yazıçı-jurnalist.


İNFİNİTİ FX ilin tam ölçülü SUV krassoveridir (FOTO)\nBiznes və iqtisadiyyat xəbərləri 24 İyul 2012 14:59 (UTC+04:00)\nCaspian Motor - Show 2012 IX Avtomobil Sərgisində İnfiniti Azərbaycan, texnoloji yenilikləri ilə diqqəti cəlb edən - İnfiniti FX lüks krossoveri ilə çıxış etdi. Dinamik üslub, təkrarolunmaz xarici görünüş və funksionallığı ilə fərqlənən lüks modellə yaxından tanış olmaq istəyən istirahət mərkəzinin sakinlərinə əlverişli şərait yaradıldı. İnfiniti Azərbaycan Satış və servis Mərkəzinin əməkdaşları isə öz növbəsində, avtomobilin texniki göstəriciləri, texnoloji üstünlükləri və model sırasının gözlənilən yenilikləri haqqında verilən bütün sualları peşəkarcasına cavablandırdı.\nQüsursuz görünüşü, lüks interyeri və ən son texnoloji yenilikləri ilə müştərilərin xüsusi marağına səbəb olan İnfiniti FX modeli avto-sərginin təşkilatçıları və Autograph Jurnalının ekspertləri tərəfindən İlin Tam Ölçülü SUV Krossoveri nominasiyası üzrə "Qızıl Çarx" mükafatına layiq görüldü.\nİnfiniti model sırasının avtomobilləri haqqında ətraflı məlumatı Regionun Ən VİP Avtomobil Qalereyası olan - İnfiniiti Avtosalonundan, www.infiniti-azerbaijan.com saytından, həmçinin www.facebook.com/infinitiazerbaijan səhifəsindən əldə edə bilərsiniz.


Google Pixel 7 və 7 Pro smartfonlarını, Pixel Watch smart saatını və Pixel planşetini anons edib - InfoCity\nГлавнаяСайтыНовинкиGoogle Pixel 7 və 7 Pro smartfonlarını, Pixel Watch smart saatını və Pixel planşetini anons edib\nTechnote-un verdiyi məlumata görə, I/O 2022 konfransı çərçivəsində Google şirkəti Pixel 6a smartfonunu və naqilsiz Pixel Buds Pro qulaqlıqlarını təqdim etməklə yanaşı həmçinin öz gələcək məhsullarını da anons edib. Anons edilmiş məhsullar arasında Pixel 7 və Pixel 7 Pro smartfonları, Pixel Watch smart saatı və Pixel planşeti var. Şirkət sözügedən gələcək məhsullar barəsində bir qədər məlumat verib və onların xarici görünüşlərini indidən sərgiləyib. Beləliklə bu il təqdim ediləcək Pixel 7 və Pixel 7 Pro smartfonları xarici görünüşcə Pixel 6 seriyasına bənzəyəcək. Lakin buna baxmayaraq yeni smartfonlar vizual fərqliliyə sahib olacaqlar. Belə ki, yeni smartfonların arxa panellərində üfüqi şəkildə yerləşdirilmiş kamera sahəsi qorunub saxlansa da, onun rəngi smartfonların kənar çərçivələrinin rənglərini əldə edəcək. Yəni arxa kamera sahəsinin rəngi smartfonların arxa qapaqlarının rənglərindən fərqlənəcəklər.\nAzərbaycanGooglePixel 7Pixel 7 ProPixel Watch\nYeni ucuz Samsung M13 5G smartfonunun xüsusiyyətləri açıqlanıb


۞ C A H A N ۞: February 2010\nEyvaz Zeynalov. ƏN QİYMƏTLİ\n13.2.10 | Yazar: Məsiağa Məhəmmədi\nErmənilərin kəndə atdığı ilk mərmi Əhmədin tövləsinin bir tərəfini, onun yanındakı toyuq hinini uçurtdu. Ətrafa səpələnən qəlpələr tut ağacının altında kölgələnən ulağı yaraladı, taxtapuşda şaqqıldadı, pəncərələrin şüşələrini ciliklədi...\nİkinci, üçüncü mərmi kəndin ayağında partladı. Bircə anda aləm bir-birinə dəydi. Arvad-uşağın çığırtısından, mal-qaranın böyürtüsündən, itlərin hürüşündən, toyuq-cücənin qaqqıltısından qulaq tutulurdu...\nƏhməd tələm-tələsik əynini geyindi. Qızının qolundan yapışdı. Qorxudan özlərini itirərək karıxıb qalmış arvadını, oğlunu tələsdirdi:\n- Qaçın minin maşına!..\nQəlpələrin dəlik-deşik etdiyi uzunqulaq tut ağacının altında əzabla qıvrılırdı. Dəhşətdən gözləri hədəqəsindən çıxmışdı.\nMaşının mühərrikini işə salanda qonşusu Arif çəpərin o tərəfindən harayladı:\n- Ayə, Əhməd, bizim uşaqları qoyub getmə!..\n- Tez tərpənin, küçədə gözləyirəm!.. - Qonşusunu arxayın salan Əhməd nə baş verdiyini dəqiqləşdirməyə çalışdı. - Nədi, Arif, yenə nə vurhavurdu? Yoxsa ermənilər müdafiəmizi yarıblar?..\n- Hə, - Arif təsdiqlədi. - Atan rus tanklarıdı...\nNeçə gündü kəndin yuxarı başında, çöldə erməni-rus birləşmələri ilə bizimkilər arasında qanlı döyüşlər gedirdi. Səhər xəbər gətirmişdilər ki, düşmən tərəf yeni qüvvələr hesabına daha da güclənib, bizə dov gəlməkdədi. Kənd camaatı səksəkə içindəydi...\nƏhmədin arvadı bəd xəbəri eşidən kimi öz aləmində çəkidə yüngül, qiymətdə ağır, dəyərli ev əşyalarının hamısını maşına yüklətmişdi. Bir çöpünü də yerdə qalmağa qoymazdı, lakin insafı yol vermirdi. Axı böyür-başdakı qonum-qonşunun arvad-uşağı da gözünü ərinin “Qaz-53”-nə dikmişdi...\nƏhməd darvazanı taybatay açıb maşını genişliyə sürdü ki, qonşu-qonum gəlib minsin. Arvadların hərəsinin qoltuğunda neçə bağlaması vardı. Heç kimi qınamaq olmazdı. İllər boyu əzab-əziyyətlə qazandığını bir göz qırpımında atıb getmək asan məsələ deyildi...\nArvad-uşaq dişi-dırnağı ilə cırmaqlaya-cırmaqlaya maşının üstünə dırmaşırdı. Başqa vaxt yəqin ki, Əhməd onların nazı ilə oynamalı olardı...\nMaşının banında zığıldaşan uşaqlarını sakitləşdirən arvadlar başqalarını nə¬zərə almadan Əhmədi tələsdirirdilər.\n- Nooldu, qardaş, maşını sürsənə!..\nƏhməd onları yaxşı başa düşürdü. Amma bu dar ayaqda ona ümidi, pənahı kimi baxan həmkəndlilərindən kimsəni düşmənin cəngində qoyub gedə bilməzdi.\nNəhayət, hamı yerbəyer oldu. Əhməd sükan arxasına keçməzdən əvvəl geri qanrıldı. Qapısını belə örtmədiyi ev-eşiyinə, həyət-bacasına uzun-uzadı nəzər saldı. Ancaq dolan gözlərini kabinada onunla yanaşı oturmuş arvad-uşağından gizlətdi...\nMaşını təzəcə yerindən dəbərtmişdi ki, nəsə xatırlayan qızı birdəncə qolundan yapışıb bərk-bərk silkələdi:\n- Saxla, ata, saxla!..\nƏhməd tez əyləci basıb soruşdu:\n- Nə olub, qızım?..\nQızcığaz heç nə demədən qapını açıb özünü yerə atdı. Bir göz qırpımında qaçıb evə girdi. Hamı özünü itirmişdi.\n- A kişi, niyə gözünü döyürsən?.. - Arvadı Əhmədin böyrünü dürtmələdi. - Düş aşağı, gör uşaq hara getdi də!..\nƏhməd maşından düşüb uşağın dalınca götürüldü...\nHamı qorxu və həyəcanla gözləyirdi. Atışma səsi isə yaxınlaşmaqdaydı.\nBir azdan Əhməd qaça-qaça geri qayıtdı. Qızı da qucağında idi.\nMaşın təzədən yerindən tərpənəndə anası ağzının odunu qızının üstünə tökdü:\n- Az, bu nə oyundu çıxardırsan, ay canı yanmış?..\nYerində rahatlanan qızcığaz handan-hana özünü doğrultmaq üçün evdən götürdüyü çantasını, kitab-dəftərini göstərib:\n- Axı, mən sabah məktəbə kitab-dəftərsiz necə gedəcəkdim, ana?.. - dedi.\nQızının haqlı olduğunu görən anasının istər-istəməz dodağı qaçdı. Demə, ən qiymətli şeyi götürmək yaddan çıxıbmış...\nBölmə: Yazar dostlardan 8 şərh


Azərbaycanda keçmiş nazirə vəzifə verildi – XəbərAl.Az\nAzərbaycan Milli Elmlər Akademiyasının prezidenti, akademik Ramiz Mehdiyev müşaviri, keçmiş Rabitə və Yüksək Texnologiyalar naziri, akademik Əli Abbasova yeni vəzifə verib.\nUnikal.org-un məlumatına görə, R.Mehdiyevin müvafiq əmri ilə Ə.Abbasov AMEA-nın “Yüksək Texnologiyalar Parkı” Məhdud Məsuliyyətli Cəmiyyətinin direktoru təyin edib.\nXəbəri AMEA-dan Unikal.org-a təsdiqləyiblər.\nMilli Məclis sədrinin birinci müavini, Müdafiə, təhlükəsizlik və korrupsiya ilə mübarizə komitəsinin sədri Ziyafət Əsgərov və deputat Dilarə Cəbrayılova Türkiyədə 15 iyul dövlət çevrilişi cəhdinin qarşısının alınmasının üçüncü ildönümünə həsr olunmuş tədbirdə iştirak etmək üçün Ankaraya gedəcəklər. XeberAl.az “Report”a istinadən bildirir ki, Türkiyə Böyük Millət Məclisinin sədri Mustafa Şentopun dəvəti ilə həyata keçiriləcək səfər zamanı […]\nUkraynanın yeni xarici işlər naziri Vadim Pristayko Azərbaycana səfərə gələcək. XəbərAl.az-ın məlumatına görə, nazir oktyabrın 25-26-da keçiriləcək Qoşulmama Hərəkatına üzv ölkələrin dövlət və hökumət başçılarının XVIII Bakı Zirvə Görüşündə iştirak edəcək. V.Pristayko səfər çərçivəsində bir sıra rəsmi görüşlər keçirəcək. Qeyd edək ki, Azərbaycanın Ukraynadakı səfiri Azər Xudiyev sentyabrın 13-də bu ölkənin yeni xarici işlər naziri […]\nBinəqədi rayonu, 7-ci mikrorayondakı Abay Kunanbayev küçəsini su basıb. XeberAl.az xəbər verir ki, sözügedən küçədə avtomobil yolunun altından keçən kanalizasiya borusu partlayıb. Partlayan boru yolun asfalt qatını da dağıdıb. Abay Kunanbayev küçəsi bu səbəbdən suya qərq olub. Səhər saatlarında baş verən qəzaya görə yolda hərəkət çətinləşib. Problemin aradan qaldırılması üçün hazırda ərazidə iş gedir. […]